Februar 04, 2019 16:38\n"Ako su mediji sve preneli korektno – a mi ćemo zvanično tražiti objašnjenje od francuske strane i u Moskvi i u Parizu – onda je predsednik Makron glavni proizvođač lažnih vesti u Francuskoj, i sve njegove aktivnosti u cilju borbe protiv toga su prividne", napisala je Zaharova na svom nalogu na Tviteru, prenosi Tas.\n"Francuska strana je više puta tražila da dokažemo da su ove optužbe osnovane, ali mi nismo ni do čega došli jer je to laž", napisala je ona.\nPrema njenim rečima, ruski mediji često pitaju za komentar učesnike protestnih okupljanja, jer francuske vlasti odbijaju da komuniciraju sa njima.\nOna je napomenula i da francuski mediji retko prenose reči ruskih zvaničnika, a kao primer je navela francuski Figaro koji, kaže, nije objavio intervju s ruskim ministrom spoljnih poslova Sergejem Lavrovim.\nRusija: Testiranje vakcine za kovid-19 krajem jula 31\nI supruga Dmitrija Peskova u bolnici zbog korona virusa 15\nMoskva: Jedna osoba poginula u požaru u bolnici 22\nPutin učestvovao u onlajn maršu Besmrtnog puka 16


Laguna - Dejvid Kristijan - Knjige o kojima se priča\nDejvid Kristijan (1946) je američki istoričar i univerzitetski professor specijalizovan za rusku istoriju.\nGodine 1989. održao je svoje prvo predavanje iz predmeta „Velika istorija“, čiji je cilj predstavljanje svega što se desilo od početka univerzuma pa do sad. Predsednik je Internacionalnog udruženja za izučavanje velike istorije, a u radu mu pomažu stručnjaci iz različitih oblasti prirodnih i društvenih nauka. Time je privukao i pažnju Bila Gejtsa koji je odlučio da finansira ovaj projekat kako bi ovaj predmet ušao u obavezni univerzitetski kurikulum.\nKako smo stigli od Velikog praska do današnjeg zaprepašćujuće složenog sveta, u kome je sedam milijardi ljudi povezano u mreže tako moćne da su u stanju da preoblikuju planetu? I zašto su, s druge str...


Posmatrači Agencije za borbu protiv korupcije nadgledaju izbornu kampanju - IZBORI - Dnevni list Danas\nPočetna » Politika » IZBORI » Posmatrači Agencije za borbu protiv korupcije nadgledaju izbornu kampanju\nOsnovni zadatak posmatrača koje je angažovala Agencija za borbu protiv korupcije je nadgledanje promotivnih predizbornih aktivnosti političkih subjekata, navodi se u današnjem saopštenju Agencije za borbu protiv korupcije.\n0Piše: Danas Online 04. juna 2020. 09.18\nIzbornu kampanju u Republici Srbiji trenutno nadgleda 120 posmatrača sa ciljem prikupljanja podataka koje Agencija koristi u uporednoj analizi u odnosu na podatke iz izveštaja o troškovima izborne kampanje, koje su politički subjekti dužni da podnesu u roku od 30 dana po proglašenju konačnih rezultata izbora, pojasnila je Agencija.\nPosmatrači su ovlašćeni, kako se navodi, da u ime Agencije kao terenski posmatrači, do dana izbora, ili kao koordinatori, do dana proglašenja konačnih rezultata izbora, nesmetano prikupljaju informacije i podatke u vezi sa aktivnostima političkih subjekata putem audio i video zapisa, fotografija u elektronskom formatu i prikupljenih primeraka izbornog materijala.\nOni su podsetili da su posmatrači Agencije završili stručne obuke za objektivno i nepristrasno prikupljanje podataka, da nisu kandidati na izborima niti su angažovani u odborima za sprovođenje izbora.\n„Oni su primer dobre prakse angažovanja građana u političkom i izbornom procesu, te Agencija i ovim putem apeluje na političke subjekte, nadležne organe i druge učesnike izbornog procesa da posmatračima omoguće da rade poslove za koje su angažovan“, stoji u saopštenju.\nAgencija za borbu protiv korupcije, Izbori 2020, posmatrači izboraBeograd


Slavica Milačić šefica za EU poslove - Vijesti.me\nSlavica Milačić šefica za EU poslove\nMilačić je u proteklih godinu dana bila Đukanovićeva savjetnica, na taj položaj došla je nakon četiri godine provedene u Briselu.\nAutor: Neđeljko Rudović\nDoskorašnja glavna politička savjetnica bivšeg premijera Mila Đukanovića, Slavica Milačić, preuzeće koordinaciju evropske integracije Crne Gore u Ministarstvu vanjskih poslova, potvrđeno je “Vijestima” u MVP-u.\nMilačić će biti na čelu generalnog direktorata MVP-a za evropske integracije, s tim što će najvjerovatnije imati funkciju državnog sekretara u Ministarstvu.\nOna je u proteklih godinu dana bila Đukanovićeva savjetnica, gdje je došla nakon četiri godine provedene u Briselu na mjestu šefice Misije Crne Gore pri EU. Uz to, ona je prva osoba koja je u Đukanovićevoj Vladi, prije nego što je taj posao preuzela Gordana Đurović, bila zadužena za evropske integracije.\nNakon promjena na čelu Vlade, novi premijer Igor Lukšić ukinuo je ministarstvo za evropske integracije i taj resor priključio Ministarstvu vanjskih poslova na čelu sa Milanom Roćenom. Takvo rješenje je naišlo na osudu dijela opozicije, mada su, između ostalih, na isti način pridruživanje EU u organizacinom dijelu riješile Hrvatska i Srbija.\nVučinić umjesto Vuka Boškovića\nPredsjednik Filip Vujanović imenovao je juče Vladimira Vučinića za savjetnika za oblast bezbjednosti, odbrane i bezbjednosnih integracija.\nVučinić se, kako je saopšteno iz Kabineta, do sada nalazio na funkciji trećeg sekretara Stalne misije Crne Gore pri Evropskoj uniji. Dosadašnji Vujanovićev savjetnik iz oblasti bezbjednosti i odbrane, Vuk Bošković, razriješen je zbog prelaska na novu dužnost.\n“Vijestima” je saopšteno da se još ne zna definitivno koja će biti Boškovićeva nova funkcija.


Termine levo ili desno treba shvatiti krajnje uslovno: primerenija je podela stranaka na prohaške i antihaške orijentacije, na pronatovske i antinatovske, evroentuzijaste i evroskeptike\nDanas se pokušava da se ponovo revitalizuje nategnuta podela na desnu i levu Srbiju, po kojoj bi prva bila na bini i oko bine na Trgu Republike na protestu protiv hapšenja Karadžića, a ova druga bi bila ona koja je Karadžića uhapsila ili to hapšenje podržava. Povod za miting nam govori kako je podela levo–desno prevaziđena. Umesto te veštačke podele bliža istini je podela po pitanjima Haga, NATO-a i EU. Tako bi bilo primerenije podeliti stranke na one prohaške i antihaške orijentacije, na pronatovske i antinatovske. S tim da je odnos prema EU malo nijansiraniji jer zapravo i ne postoji antievropska politička snaga, već postoje evroentuzijasti kojima nijedna cena ulaska u EU nije previsoka, pa ni Kosovo, i na evroskeptike koji negde (kako ko i kako kad) postavljaju liniju ispod koje ne bi išli.\nStoga termine levo ili desno treba shvatiti krajnje uslovno. Kakva je, na primer, to levica koja ne mari za socijalne nevolje velikog dela stanovništva i koja u saradnji sa strancima i tajkunima rasprodaje ono što je ostalo od Srbije. Jedan Mihailo Marković je podržao, iako stari levičarski mislilac i ideolog, patriotsku vladu, a ne ovu koja je pronašla svoj gotovo zaboravljeni „levi identitet”. Sa druge strane, Mlađan Dinkić ili Vuk Drašković smatraju se „desnicom”, a nimalo im ne smeta što su u navodno levičarskoj i „socijalno odgovornoj vladi”. Isto tako socijalistima nimalo ne smeta to što će ovo biti vlada sa naglašeno neoliberalnim programom u kome za „socijalno” ima mesta samo u postizbornom marketingu. Nova srpska tranziciona elita se predstavlja kao dominantno leva, a istovremeno vrlo često rasistički neoliberalno gleda na običnu srpsku sirotinju, pa je stoga prirodno što levičarski i socijalni stavovi dominiraju kod radikalskih simpatizera. U Srbiji je politička postmoderna došla do svog vrhunca, tu nije ništa kao što izgleda, stoga jer je malo autentičnog.\nZato je bolje govoriti o patriotskom i proevropskom političkom bloku, od kojih ovaj prvi pokazuje zametke alternativnog antiglobalističkog diskursa, dok je nasuprot njih jasno globalistički orijentisan establišment. U tom pogledu je „patriotski blok” nekako bliži opštenarodnom osećanju velike istorijske nepravde koja nam se čini (Kosovo, Hag...), a i dobrim delom akumulira socijalnu frustraciju onih koje „puritanski” nastrojeni intelektualci nazivaju „tranzicionim gubitnicima”. Patriotski blok nema svoju jasno formulisanu ideologiju (a o strategiji i da ne govorimo) iako u jednoj meri artikuliše nacionalno i socijalno nezadovoljstvo običnog osiromašenog čoveka. Za utehu im nije ni činjenica da ni vladajući režim nema nikakvu strategiju ni u jednoj sferi jer su to oni kompenzovali superiornim marketingom. Stoga, iako patriotske snage nemaju jasnu medijsku priču, a ni svoje elektronske medije kao njihovi politički protivnici, pa čak ni sponzore tajkune kao druga strana, a o stranim „prijateljima” i da ne govorimo, oni ipak uspevaju da dobiju pola ili više od pola glasačkog tela (da podsetimo, birači SPS-a su izuzetno patriotski i antihaški nastrojeni). No, drugo je pitanje u kojoj meri su mogli i smeli „da se usude” da formiraju „nacionalno odgovornu vladu” jer su stizale ozbiljne pretnje destabilizacijom Srbije.\nPod pritiskom Zapada koji je agresivno podržavao proglašenje nezavisnosti Kosova i političkih manevara Tadića i DS-a kojima se rušio konsenzus oko Kosova je i nastao trenutni „patriotski blok”. Iako razlike među njima nisu male, one trenutno blede pred teškim iskušenjima i medijskim i drugim pritiscima. Kao i u Miloševićevo vreme, marginalizacija i represija ujedinjuje opoziciju. Osim toga, njih povezuje opravdano nezadovoljstvo politikom Zapada i domaćih evropejaca koji, po njima, opasno prelaze granicu otvorene kolaboracije. Manje od ovoga, ali ne i bez značaja, integriše ih osećaj socijalne nepravde koji je realno prisutan u siromašnoj Srbiji u procesu tranzicione kolonizacije. A najmanje ih, za sada, povezuje nekakva nacionalna ili narodnjačka ideja ili ideologija.\nNacionalno opredeljeni i antiglobalistički politički pokret nije još prešao iz onog nacionalnog po sebi u nacionalno za sebe. Oni trenutno predstavljaju tek nešto više od izduvnog ventila opravdano frustriranog stanovništva Srbije, a u meri u kojoj postanu više od toga zavisiće i njihova sudbina i sudbina domaće političke scene.\nPatriote imaju probleme ne toliko sa vladajućim „evropejskim” establišmentom već pre svega u svom taboru. Oni su zapravo na političkoj margini, nemaju medije, nemaju intelektualnu i kulturnu logistiku što zbog objektivnih istorijskih razloga, što zbog nerazumevanja modernih mehanizama političkog delovanja i društvenog uticaja.\nPolitičke organizacije su im u odnosu na demokrate inertne, a fali im i svežih ideja. Stoga će, iako imaju simpatije dobrog dela javnosti, morati mnogo da urade na planu kadrovske obnove, osvajanja medijskog prostora i organizovanja političkih aktivnosti koje bi trebalo da imaju za cilj dolazak na vlast.\nOno što odmah upada u oči kao sistemski nedostatak je manjkava ili nepostojeća ekonomska politika. Ekonomska pitanja nisu imala svoje mesto u njihovoj kampanji, iako su radikali imali solidan start u znaku jače socijalne retorike. Za razliku od njih „proevropljani” su demonstrirali medijsku kampanju fokusiranu na ekonomske strahove i nade velikog dela populacije. Inferiornost u ekonomskoj sferi je posledica toga što nacionalna opozicija nije o tome ozbiljnije promišljala, pa nisu ni uspeli formulisati program koji bi bio alternativa vladajućem koji od petooktobarskih promena ne donosi efekte osim da su siromašni još siromašniji, a bogati još bogatiji. Neoliberalna paradigma je u Srbiji postala prava dogma koje su se do sada slepo držali svi i niko se nije osmelio da je dovede u pitanje. Onaj ko bi iznedrio novu i pozitivnu razvojnu strategiju na temeljima racionalnog ekonomskog patriotizma, pridobio bi dobar deo neopredeljenog biračkog tela koji je vladajućom politikom nezadovoljan.\nNeoliberalna politika je opustošila socijalni horizont pa bi onaj koji sa malo više razumevanja i konkretnih lekova za „tranzicione rane” mogao dobiti dodatnu podršku javnosti. U meri u kojoj „patriote budu ovog svesne i koliko napora usmere u ovom pravcu izgradnje ideološke samosvesti i konkretizacije svoje pozicije imaće i uspeha. Pre svega moraju biti svesni svog i nacionalnog poraza da bi mogli da krenu dalje. Pri svemu tome naravno moraju ostati dosledni svojim fundamentima, a pre svega nacionalnoj priči, nasuprot popularnog spinovanja o kraju nacionalne ideje u Srbiji i dominaciji isključivo ekonomske problematike.\nNajbolja ilustracija da neartikulisano socijalno i nacionalno nezadovoljstvo predstavlja glavni energetski kanal političke scene pokazuju i omladinski pokreti. Iako dolaze često sa margine, ovi pokreti „mladih gnevnih ljudi” pokazuju kako levica ili pseudolevica više ne može da mobiliše mladost u Srbiji. Nasilje koje se tu i tamo javlja (a koje je smešno u odnosu na ono šta se dešavalo u Parizu ili Budimpešti) samo govori o stepenu frustracije novih izgubljenih generacija o kojim očigledno niko nije mislio. Za ljude okorelih ideoloških stereotipa je bilo iznenađenje kada su na ulici videli mladu i urbanu populaciju kako oštro demonstrira sa parolama poput „Kosovo je Srbija”. Očigledno je da taj talas nezadovoljstva koji je postojao naročito posle traumatičnog samoproglašenja kosovske nezavisnosti „patriote” nisu iskoristile, pa su stoga izgubile i tempo i šansu da dođu na vlast ove godine.\n(Autor je politički analitičar)


Wolframalpha za odgovor na sva pitanja - oradio.rs\nSajt wolframalpha.com je ambiciozan projekat grupe naučnika koji su želeli da vam pruže na jednom mestu ono što biste inače sakupljali širom interneta guglajući. Kreatori su ovaj portal pretvorili u dugoročan cilj da jednog dana ovde možete da pronađete sve o svemu što vas je ikada zanimalo. To čine tako što prikupljaju sve dostupne podatke, reference, obrasce, metode i algoritme koje ubacuju u program i omogućavaju vam da rešite svaki zadatak, nedoumicu ili se informišete.\nWolframalpha.com podeljen je na nekoliko desetina kategorija i tu možete pretraživati tematski: od jezika i lingvistike, preko matematike, hemije, umetnosti, saobraćaja, do tehnologije. Sajt funkcioniše tako da ukucavate pojam o kojem želite više da znate i on vam daje veoma jednostavno uređene odgovore i objašnjenja, uključujući i rešenja. Tako, ako želite da znate kolika je crna rupa od deset sunčevih masa, ukucate to u pretraživač i dobijate tabelarni prikaz rezultata po svim kategorijama.\nSajt je jednostavan i veoma pregledan, a postoje dve korisničke opcije: besplatna i pro opcija koju možete doplatiti 10 dolara. Profesionalne opcije postoje za studente i predavače, kao i opšta. Sajt wolframalpha.com veoma je popularan kod studenata prirodnjih nauka jer jednim klikom daje rešenja zadataka uz objašnjenje celog postupka i bezmalo da nema pojma koji ovde ne možete proveriti bilo da učite ili ste prosto radoznali.\nFamily Feud za kišne dane\nZa ove kišne dane naša preporuka je da ostanete kod kuće, uz zanimljive sadržaje na Internetu. A i mi smo…


RTCG - Radio Televizija Crne Gore - Nacionalni javni servis :: Politika :: "Vrijeme da se opozicija uozbilji"\nRAONIĆ 21. 08. 2019. 19:57 >> 19:56 1\n"Vrijeme da se opozicija uozbilji"\nAdministrativni odbor sjutra će raspravljati o popuni Odbora za reformu izbornog i zakonodavstva na kojem bi trebalo da se predloži razrješenje jednog i izbor dva člana. Predsjednik Građanske Alijanske Boris Raonić kaže da je vrijeme da se opozicija uozbilji i da moraju da prihvate svi činjenicu da se bez DPS-a ne može doći do konačnog rješenja.\nUoči sjednice Administrativnog odbora u DPS-u vjeruju da je većina u Parlamentu, spremna da da zeleno svijetlo nastavku rada Odbora za reformu izbornog i drugog zakonodavstva.\nDan prije Demokrate nisu razgovarale sa opozicionim kolegama, ali jesu sa predstavnicima pokreta "Odupri se".\nZaključili su da treba organizovati građanski bunt i bojkot ukoliko DPS odbije realizaciju Briselskog plana, ali i ako se ne formira vlada građanskog jedinstva.\nPredstavnici Demokrata će doći sjutra na sjednicu, kao i iz svih ostalih opozicionih partija.\nZbog svega što se čulo i danas i predhodnih dana Boris Raonić iz Građanske alijanse atmosferu zove čudnom, a pojasnjava i zašto.\n"U jednoj čudnoj atmosferi prvenstveno zbog toga što onaj koji treba da bude kontrolisan je taj koji najviše trenutno insistira na promjeni izbornog zakonodavstva. Onda imamo aktere koji traže nešto u čemu neće učestvovati i treće koji su najagilniji da zauzmu mjesto, a najavljuju da neće imati učesce u tom Odboru. Tako da u principu je jedna sveopšta zbunjujuca atmosfera koja je veoma neiskrena prema glsačima i neozbiljna", rekao je Raonić.\nNeozbiljnost se uselila naročito u opozicione redove.\n"Smatram da se opozicija u CG mora uozbiljiti, mora sjesti, razgovarati. Bar oni koji to žele. Kao rezultat tog dijaloga izaći sa jednim zajedničkim stavom, a ne nadgornajavti se između sebe, kako će ko uzeti i koliko mjesta u ovom odboru i na koji način će jedni druge optužiti za saradnju sa DPS-om. Iako očigledno bez DPS-a se ne može doći do konačnog rješenja", rekao je on.


Srbija pruža mnogo veće šanse mladima nego što oni vide i znaju (video) - 17.08.2019, Sputnik Srbija\nSrbija pruža mnogo veće šanse mladima nego što oni vide i znaju (video)\nOd 2000. godine iz Srbije je otišlo više od 650 hiljada ljudi, najviše mladih. I to nije problem samo naše države, s obzirom na to da skoro sve zemlje u... 17.08.2019, Sputnik Srbija\nkomentari i analitika, analize i mišljenja, video, multimedija, svet sa sputnjikom, radio\n18:38 17.08.2019 (Osveženo: 19:08 17.08.2019)\nCC0 / Pixabay / Put u neizvesnost ili sigurnu budućnost?\nOd 2000. godine iz Srbije je otišlo više od 650 hiljada ljudi, najviše mladih. I to nije problem samo naše države, s obzirom na to da skoro sve zemlje u tranziciji beleže „odliv“ stanovništva. Najalarmantniji su podaci za Bugarsku i Rumuniju, odakle je otišlo oko tri miliona ljudi.\nOno što treba da zabrinjava Srbiju jeste podatak Krovne organizacije mladih prema kom čak 64 odsto mladih želi da napusti zemlju. Međutim, ima i onih čija je namera da baš ovde ostanu, eventualno da usavrše znanje u inostranstvu a onda da ga primene u Srbiji.\nMeđu njima su i apsolventkinja Bojana Petrović i student i mladi preduzetnik Marko Nikolić. Oni su, uz Stefana Marković iz Krovne organizacije mladih, bili gosti emisije „Svet sa Sputnjikom“, a povodom izveštaja ove organizacije o položaju i potrebama mladih.\nMarko Nikolić je jedan od studenata koji su razvili novu generaciju futurističkih sajtova virtuelne realnosti. Svoj projekat ovi mladi ljudi lansiraju kroz firmu „Futuring“ i našli su najbolji način da je dalje razvijaju i predstave tržištu — Naučno-tehnološki park.\nKako olakšati mladima\nNikolić je siguran da želi da ostane u Srbiji i poručuje da je jedan od načina da se postane mladi preduzetnik učešće na takmičenjima. Oni su konkretno preko takmičenja Privrednog foruma mladih i konkursa za najbolje tehnološke inovacije, gde su bili uspešni, dobili prostor u Naučno-tehnološkom parku na Zvezdari.\n„Tamo smo već dve godine, imamo sjajnu podršku, saradnike, uslove. Imamo svu pomoć u tehnološkom inkubatoru koji je i smišljen za sve nas koji se još nismo dovoljno razvili. U inkubatoru dobijamo pravnu, birokratsku i drugu pomoć, što je mnogo važno“, rekao je Nikolić.\nDodaje i da svako može da pronađe šta mu treba ako hoće da radi. Tragali su za načinima da „prodaju“ svoje ideje i uspeli su. Nikolić ističe i da, na primer, Razvojna agencija Srbije ima konkurse za početnike u startapu gde se mogu dobiti sredstva za opremu.\n„Takođe Naučno-tehnološki park kao institucija je otvoren za sve, i tamo postoje manifestacije koje privlače mlade. Postoji saradnja institucija i habova za mlade. Tu je i država, koja treba da spoji mlade iz cele Srbije, da se taj karavan preduzetništva prenese na petogodišnji ili desetogodišnji nivo i donese strategija koja bi dovela do dugoročnih rezultata“, priča Marko Nikolić.\nStefan Marković iz Krovne organizacije mladih Srbije, koja je radila istraživanje o potrebama i problemima mladih, ističe da je jedan od načina da država pomogne mladima — da im olakša birokratiju.\n„Smanjiti birokratiju za mlade preduzetnike, ukinuti je. Ako ste mladi i ohrabrite se da uđete u sopstveni biznis, to je najmanje što država može da učini da vam olakša. Postoji dosta stvari koje možemo da promenimo i moja poruka jeste da mladi ljudi traže više i da se bore za svoja prava i za svoje mesto u ovom društvu“, rekao je Marković.\nApsolventkinja Bojana Petrović za manje od mesec dana ide u Sankt Peterburg, gde će na državnom univerzitetu nastaviti školovanje. Kao apsolvent Pravnog fakulteta u Beogradu, Bojana Petrović konkurisala je preko Ruskog doma u Beogradu za stipendiju na najstarijem ruskom državnom univerzitetu, a prvih godinu dana samo će učiti ruski jezik. Oduvek joj je bila želja da vidi Rusiju. Sada se, kako kaže, poklopilo sve ono što je želela.\nNije dosad ni dan provela u Rusiji, ali njena iskustva prilikom priprema za odlazak u Sankt Peterburg pokazuju da je u pitanju sistem koji perfektno funkcioniše.\n„Mislim da treba pogledati i neke druge države i da Srbija treba da uzme najbolje od svega, bilo da je to Rusija ili Evropa, i nikako ne treba da izgubimo sebe. Problem koji preti opstanku države jeste nedostatak nacionalne svesti kod mladih. I mi kad odemo želimo da postanemo Rus, Nemac, Austrijanac, Amerikanac ali ako se neko odrekne sebe on neće postati ni Rus, ni Nemac, ni Amerikanac postaće ništa jer će izgubiti sebe, i to je glavni problem Srba. Mi nećemo da uzmemo nešto svoje i da izgradimo nešto svoje, već grabimo tuđe, a svoje odbacujemo“, rekla je Bojana Petrović.\nIskoristiti geostratešku poziciju\nNjena gledišta su jasna i kada bi učestvovala u anketi u kojoj bi morala da se opredeli za EU ili Rusiju — ne bi imala dilemu. Rusija je njen izbor prvenstveno zbog dvostrukih aršina EU prema Srbiji u odnosu na ostale države Balkana.\n„Smatram da evropske države i te kako imaju sistem koji mi treba da usvojimo i nesporno je da oni imaju regulisan svaki segment života koji je bitan za funkcionisanje i zato će većina mladih, kada biste ih pitali gde će otići, reći — na Zapad. Međutim, proces pridruživanja Srbije Evropskoj uniji toliko dugo traje da prosto deluje kao zavlačenje nas Srba. Kao da sve ono što Srbija treba da ispuni da bi ušla u EU nije dovoljno i da se stalno nameću neki novi razlozi. Zapad kao da želi da se Srbi odreknu sami sebe, svojih tradicionalnih vrednosti, istorije, biti Srba i srpstva. Nameće nam se da prodamo sami sebe da bismo postali evropska država, ali i tada je pitanje da li ćemo to postati“, kaže Bojana Petrović.\nStudent i mladi preduzetnik Marko Nikolić smatra da Srbija mora da iskoristi svoju geostratešku poziciju. Potpuno razume učesnike ankete Krovne organizacije mladih, koji su u većini naveli svoje opredeljenje više ka Rusiji nego ka Evropskoj uniji, naročito ako se uzme u obzir da nije reč samo o evropskim već i o atlantskim integracijama, odnosno ulasku u NATO.\n„EU je jedna politička organizacija i mladi su prepoznali određen stepen nestabilnosti koji nije bio ranije. To je bila baza stabilnosti nešto što nudi prosperitet i boljitak ali poslednjih godina su došli bregzit, vanredni izbori, migrantska kriza, ekonomska kriza. Zbog ta se ta stabilnost vidi u istoku, gde se danas sele i mnoge kompanije“, rekao je Nikolić.\nStefan Marković, generalni sekretar Krovne organizacije mladih, ističe da je velika odgovornost na tome kako evropski političari komuniciraju proces evrointegracija, ali i perspektive našeg regiona.\n„S druge strane, razlog treba tražiti u tome kako mi predstavljamo EU i te vrednosti. Čini mi se da mladi već sada imaju formirane stavove da je to jedan proces štapa i šargarepe koji predugo traje. Odgovornost za to je i naših donosioca odluka, ali i onih koji kreiraju spoljnu politiku, tako da većina mladih dominantno misli da EU kao proces nema budućnost i perspektivu“, rekao je Marković.


Direktna poruka EU: "Morate da primenite Sporazum o ZSO" - B92\nBrisel -- Visoki predstavnik EU Žosep Borelj je poruèio premijeru tzv. Kosova Aljbinu Kurtiju da je vlada u Prištini u obavezi da primeni Sporazum o ZSO.\nIzvor: Tanjug utorak, 7.12.2021. | 16:12\n"Izvinite premijeru (Kurtiju), ali moramo da nastavimo da tražimo da primenite Sporazum o Zajednici srpskih opština", izjavio je Borelj u Briselu na pres-konferenciji u Briselu i tako reagovao na Kurtijev odgovor na pitanje novinara Tanjuga.\nKurti je pre toga, na pitanje našeg izveštaèa da li se lièno oseæa odgovornim kada visoki predstavnik kaže da ne primeæuje dokaze o kontruktivnosti za nastavak dijaloga, i na pitanje da li ima plan da primeni obaveze iz sporazuma o ZSO, rekao da postoje 33 sporazuma izmeðu Prištine i Beograda, a da zvanièni Beograd, kako tvrdi, nije sproveo dve treæine tih sporazuma i da "Beograd uvek voli da napomene jedan sporazum koji nije prošao test na našem Ustavnom sudu".\nKurti navodi i da 2015. godine, kada je objavljena odluka suda, niko od Srba na Kosovu nije protestovao protiv toga, veæ, kako kaže, samo zvanièni Beograd.\n"Vreme je da imamo dijalog od koga æe graðani jedini imati koristi, a ne politièari", poruèio je Kurti.\nOn je dodao da je neophodan, kako je rekao, "demokratski karakter dijaloga", odnosno da ljudi imaju koristi, i da su sva rešenja koja dolaze odozgo tu da se ugodi politièarima i da nisu demokratska.\nKurti je, takoðe, tvrdeæi za sebe da je demokrata rekao da zato veruje kako buduæa poglavlja ne bi trebalo da ugaðaju politièarima, veæ narodu.\nBorelj je, takoðe, na pitanje novinara Tanjuga da li je sa Kurtijem direktno razgovarao o konstruktivnosti u primeni briselskih sporazuma, ukljuèujuæi i ZSO, rekao da oèekuje punu primenu tih sporazuma radi normalizacije odnosa Beograda i Prištine.


Izbrisan sporan uslov u izboru novog Poverenika, rok za kandidate petak | Novosadski informativni portal 021\nIzbrisan sporan uslov u izboru novog Poverenika, rok za kandidate petak\nMirko Krlić, predsednik Odbora za kulturu i informisanje, koji je pokrenuo izbor za novog poverenika za informacije od javnog značaja, kaže za Insajder da je izbrisan uslov da kandidat u trenutku predlaganja za funkciju poverenika nije zaposlen u drugom državnom organu.\nInfo 17.06.2019. | 19:20\n"Na insistiranje više nevladnih organizacija, odlučili smo da povučemo taj uslov, kako bi svako ko ispunjava zakonom propisane uslove mogao da bude kandidat za poverenika. Međutim, onaj ko bude izabran na tu funkciju neće moći da radi u drugom državnom organu", navodi Krlić za Insajder.\nSkupštinski Odbor za kulturu i informisanje u petak je pokrenuo proceduru za izbor novog poverenika, kada je poslat poziv svim poslaničkim grupama u srpskom parlamentu da dostave svoje predloge za novog poverenika. Međutim, jedan od uslova je bio da kandidati u trenutku predlaganja za funkciju poverenika nije zaposlen u drugom državnom organu.\nZbog tog uslova pobunile su se nevladine organizacije, koje su saopštile da, osim što taj uslov nije predviđen zakonom, on je "eliminišući faktor" za sve kandidate koji trenutno rade u državnim institucijama, uključujući i Službu poverenika.\nKrlić kaže da je sada sporni uslov izbrisan, kao i da će Odbor biti tolerantan kada je reč o rokovima za dostavljanje imena kandidata. On podseća da je rok petak, ali da "ako nešto od dokumentacije ne stigne, taj rok će biti produžen".\n"Dakle, u petak bi trebalo da stignu imena kandidata. Nakon toga zaseda Odbor, izabere jednog kandidata, a potom o njemu odlučuju poslanici na plenumu", navodi Krlić.\nPo Zakonu i predviđenim procedurama, poverenik se bira tako što skupštinski Odbor za informisanje šalje poziv svim poslaničkim grupama da predlože svoje kandidate. Odbor sužava izbor na dva kandidata, a konačnu odluku donose poslanici na sednici Skupštine.\nPo Zakonu, za poverenika se bira "lice sa priznatim ugledom i stručnošću u oblasti zaštite i unapređenja ljudskih prava, koje ispunjava uslove za rad u državnim organima". Mora da ima završen Pravni fakultet i najmanje 10 godina radnog iskustva.\nZa poverenika ne može biti izabrana osoba koja već obavlja funkciju ili je zaposlena u drugom državnom organu, a po Zakonu, na ovu poziciju ne sme da bude imenovan ni član političke stranke.\nInače, organizacije civilnog društva, medija, predstavnika poslovne, stručne i naučne zajednice uputile su otvoreno pismo Odboru za informisanje Skupštine Srbije još 23. novembra, u kojem su zatražile da proces izbora novog Poverenika za informacije od javnog značaja i zaštitu podataka o ličnosti bude potpuno otvoren, transparentan, kao i da bude poštovan zakon prilikom izbora.\nOvaj zahtev, prema tvrdnjama organizacija, Odbor nije ni razmatrao.\nNekoliko meseci kasnije, sredinom marta ove godine, civilni sektor pozvao je Odbor za kulturu i informisanje da započne izbor novog poverenika jer je prethodnom istekao mandat pre tri meseca, što je, kako su ocenili, izraz nepoštovanja prema toj instituciji i građanima.\nOni su naveli da bi proces izbora trebalo da počne bez odlaganja, jer je to u interesu građana, institucije, države i sveobuhvatno vladavine prava.\nSaopštenje su potpisali Partneri za demokratske promene Srbija, Transparentnost Srbija, SHARE fondacija, Beogradski centar za bezbednosnu politiku (BCBP), Komitet pravnika za ljudska prava (YUCOM), Biro za društvena istraživanja (BIRODI), Fondacija za otvoreno društvo Srbija i CRTA.


Brnabić: Skupo ćemo platiti proteste što se tiče širenja virusa korona - Trebevic.net\nBrnabić: Skupo ćemo platiti proteste što se tiče širenja virusa korona\nFoto izvor: TANЈUG\nPredsjednica Vlade Srbije Ana Brnabić ocijenila je da će Srbija skupo platiti proteste kada je riječ o širenju virusa korona i upozorila da će biti problem za ljude koji su se okupljali da budu smješteni u zdravstvene ustanove.\n– Takvo ponašanje, takva okupljanja su nešto što direktno ugrožava naše zdravstvene radnike, a time i živote ljudi koji se liječe, ne mogu da razumijem – izjavila je Brnabićeva nakon sjednice Kriznog štaba koji je donio niz novih mjera za Beograd.\nBrnabićeva je ukazala da je juče 118 ljudi bilo na respiratorima i upitala – “da li je sad vrijeme da se bijemo po ulicama”, prenosi Tanjug.\n– Ljudi, ima vremena za to. Ajde da pobijedimo koronu, da se vratimo tamo gdje smo bili u maju, pa ćemo da protestujemo – rekla je ona.\nBrnabićeva je upozorila da će biti problem za ljude koji su se okupljali da se smjeste u zdravstvene ustanove i da će svakako biti potrebe za tim u narednih pet do 10 dana.\nPredsjednik Vlade Srbije ocijenila je da bi policijski čas 100 odsto dao rezultate u borbi protiv širenja zaraze virusom korona, ali da je za to potrebno uvođenje vanrednog stanja.\nBrnabićeva je rekla da u ovom trenutku ima više lokalnih samouprava koje nemaju problem sa brojem zaraženih nego onih koje imaju, te da su zato željeli da naprave međukorak ka vanrednom stanju.\n– Moguće je da to neće dati rezultate i to je onda moja greška i moja odgovornost. Moramo da naučimo da radimo i živimo s ovim u kakvoj-takvoj normalnosti – rekla je Brnabićeva, podsjetivši da su uvedena nova ograničenja za grad Beograd, ali ne i mjere za teritoriju cijele Srbije.\nDirektor Infektivne klinike u Beogradu Goran Stevanović rekao je da su bolnički kapaciteti u Beogradu popunjeni, te da samo Infektivna klinika ima 350 pregleda dnevno, a na ostalim mjestima u gradu je oko 500 pregleda dnevno.\nPrema njegovim riječima, trećina pacijenata odmah mora na bolničko liječenje, a najveći broj zahtjeva kiseoničku podršku.\nU Beogradu će s ciljem suzbijanja virusa korona biti potpuno zabranjeno okupljanje više od 10 ljudi na otvorenom i zatvorenom prostoru, odlučio je danas Krizni štab.\nDva lica iz Sarajeva osumnjičena za 12 teških krađa - Sokolac: Nova skupštinska većina - U Srpskoj 165 novooboljelih - KCUS: Zaražena 74 lica, preminula dva - Ruske vakcine stižu u Srpsku naredne sedmice - MUP KS: Oko 2.000 migranata učestvovalo u incidentu u Blažuju - CIK o poništavanju izbora u Srebrenici i Doboju - Јoš toplije uz jugo - Migranti prevrtali policijska auta, povrijeđena dva policajca u Blažuju - Vozači oprez, poledica u višim predjelima\nNadležni u Srpskoj pripremaju preporuke za predstojeće praznike Porez na nekretnine povećan tri i po puta Dodik poželio srećnu Novu godinu; Posjetili ga Šeranić i Đajić U ponedjeljak sporazum o besplatnom skijanju djece iz I. Sarajeva Dva lica iz Sarajeva osumnjičena za 12 teških krađa FBiH: Јoš 463 zaraženih, 62 preminulih


tržni centar : strana 2 : Južne vesti\nDugo najavljivana gradnja tržnog centra Delta planet na prostoru nekadašnje garaže Niš ekspresa počela je zvanično danas postavljanjem kamena temeljca, a iz Delta holdinga najavljuju svečano otvaranje za proleće 2021. godine. Ističu da će ovaj šoping mol na 40 hiljada kvadrata imati nove internacionalne i domaće brendove, 4DX bioskop, restorane, kafiće i igraonice.\nIzgradnja "Delta planeta" u Nišu počinje ove godine\n13:43, 28. 5. 2019.\nNakon što je konačno izdata građevinska dozvola, trebalo bi da se krene sa izgradnjom tržnog centra "Delta planet" u Nišu. Kako kažu u Delta holdingu, čeka se izbor izvođača radova.\n"Delta" odbijena za građevinsku dozvolu, neizvestan početak gradnje tržnog centra\n15:29, 17. 4. 2019.\nZbog to što su nedostajala pojedina dokumenta i elektronski potpisi, niški Sekretarijat za planiranje i izgradnju nije izdao dozvolu za izgradnju šoping mola Delta planeta na prostoru nekadašnje garaže Niš-ekspresa. Iz ove korporacije kažu da to ništa nije neoubičajeno i da će u roku od mesec dana ispraviti nedostatke.\n"Delta" gradi "šoping mol" u Nišu, ali ne preciziraju datum početka radova\n09:27, 23. 11. 2018.\nZavršeno je projektovanje Deltinog tržnog centra koji bi trebalo da se gradi u Nišu na prostoru nekadašnje garaže Niš ekspresa, kazali su iz kompanije Delta holding. Iako je gradonačelnik Niša Darko Bulatović najavio da će kamen temeljac Delta sitija biti postavljen u martu ove godine, datum početka izgradnje ovog tržnog centra i dalje je nepoznat.


Zašto sviramo Mocarta na vašem venčanju | Dinamika Music\nZašto sviramo Mocarta na vašem venčanju\nKako je „običan“ dan uoči venčanja promenio istoriju muzike\nSve je počelo Figarovom ženidbom. Radnja: ljubav Figara i Suzane i događaji u danu uoči venčanja. Bila je to komična opera sa italijanskim libretom, koju je davne 1786.godine, napisao Volfgang Amadeus Mocart, prema istoimenoj pozorišnoj komediji.Pozorišni komad je u svom tekstu sadržao dosta satire na račun aristokratije i zbog toga je bio jedno vreme zabranjen u Bečkim pozorištima. Bez obzira na to, kada se pojavila komična opera pod istim imenom, doživela je neverovatan uspeh. Ovim delom Mocart je dokazao da njegova muzika zaista ima nestvarno jaku magiju: na dan premijere 1. maja 1786. godine čak 5 arija ponovljeno je na zahtev publike u toku izvođenja, a na drugoj premijeri nakon nedelju dana, ponovljeno je čak 7 arija. Car Jozef 2. je morao da donese zakon o dozvoljenom ponavljanju arija jer su u protivnom opere trajale previše dugo.\nSama uvertira ove opere je doživela nezapamćen uspeh i popularnost i danas se izvodi kao potpuno samostalno koncertno delo koje pleni svojom energijom i elegancijom.\nNe samo što je „Figarova ženidba“ izašla iz okvira vremena i muzike, nego su i ostala Mocartova dela uticala na one segmente ljudskog živoga u kojima je ne bismo očekivali.\nOd venčanja do beba\n1950.godine Alfred T.Tomatis francuski otorinolaringolog je razvio teoriju koju je nazvao Mocartov efekat, po kojoj još nerođene bebe treba da slušaju Mocartovu muziku i na taj način razvijaju svoju inteligenciju.\n1993. godine istrazivaci su dokazali da se na IQ testovima ostvaruju daleko bolji rezultati nakon slusanja Mocartove muzike. Istraživanja su dokazala da njegova muzika fantastično pozitivno utiče na ljudski mozak, jer su ispitanici testove radili sa manje grešaka, više koncentracije i preciznosti. Dalja ispitivanja i primena muzikoterapije Mocartovom muzikom na novorodjenim bebama pokazala je da ova muzika ublažava traumu rođenja. Trudnicama se savetuje redovno slusanje Mocarta jer umiruje, opušta i poboljšava inteligenciju deteta. Kod ostalih pacijenata ublažava depresiju, razvija optimizam i povećava konstruktivna razmišljanja, pa se primenjuje i u psihoterapiji.\nMuzikoterapija Mocartovom muzikom našla je primenu čak i u ekološkom vinogradarstvu: vinogradari iz Toskane koji u svoje vinograde postavljaju zvucnike značajno povećavaju prinose.\nSrpska venčanja uz Mocarta\nIz svih ovih razloga a prvenstveno zbog lične ljubavi prema delu ovog kompozitora, naš električni gudački kvartet “Dinamika music” se odlučio da čitav segment svog repertoara “rezerviše” za muzičkog maga Mocarta. Ostalo je pitanje: kako će reagovati publika na venčanjima? Mocart je umeo da nas dovede u neobične situacije: na romantičnom venčanju održanom na obalama Borskog jezera, dok smo izvodili Malu noćnu muziku i Turski marš, u svadbenoj sali je zavladao tajac. Na trenutak smo bili zbunjeni, potom i uplašeni (što se vidi i na snimku🙂 a zatim su došli poslednji taktovi Turskog marša: nekoliko dugih trenutaka mrtve tišine tokom kojih smo nemo posmatrali publiku a onda se prolomio gromoglasni aplauz. Tada smo shvatili da su se pred Mocartovom muzikom gosti na venčanju za trenutak pretvorili u pravu koncertnu publiku. Istog trenutka smo i mi znali šta ćemo svirati na bis.Nešto slično se ponovilo i na sajmu Venčanja u Hotelu Hajat gde smo na modnoj reviji venčanica otvorili ceo događaj predivnim Mocartovim kompozicijama, nakon čega su nam buduće mlade prilazile i trazile „Baš onu… Znate onu divnu svečanu veselu elegantnu muziku… Ide nekako na-na-nana-na… Prava muzika za venčanja!“. Onda mlade otpevaju segment, one hrabrije odzvižde, mi prepoznajemo kao u kvizu i otkrivamo im o čemu se radi: to je Mocart koji je upisan u najdublje delove vašeg sećanja i čeka da se aktivira, kao vatromet emocija.\nČak i onda kada ne možete da se setite otkud ga „poznajete“.


Volkswagen smatra da je inicijalno lansiranje ID.3 od 40.000 evra dobar potez - Auto Republika\nVolkswagen brani svoju odluku koja podrazumeva inicijalno lansiranje skuplje verzije ID.3, namenjene prvim kupcima, pre nego što na tržište plasira i ulaznu verziju električnog automobila „za široke narodne mase“.\nKao što je poznato, nemačka kompanija je započela primanje porudžbina za inicijalnu ediciju ID.3, čija cena po primerku iznosi nešto ispod 40.000 evra u Nemačkoj, ne računajući povlastice i subvencije.\nJedna od najvećih prepreka ka „demokratizaciji“ cena električnih automobila su visoki troškovi, prvenstveno vezani za baterije.\nVolkswagen kaže da će ID.3 biti automobil „za milione, ne za milionere“, ponovo naglašavajući priuštivost, kao glavni adut novog modela.\nMeđutim, ID.3 neće odmah biti automobil za široke mase, jer je VW odlučio da najpre lansira manju inicijalnu seriju, čija je cifra na cenovnoj etiketi viša u odnosu na ulaznu verziju Passata. Delimičan razlog za ovakav potez je taj što su rukovodioci VW-a odlučili da kompanija mora najpre da „potpali“ interesovanje za tehnologiju koju poseduje ID.3, da bi se kupci iz masovnog tržišta lakše odlučili za kupovinu automobila s alternativnim pogonom. Nešto ne vidimo logiku u ovoj „filozofiji“, ali hajde da verujemo Volkswagenu.\nNa konferenciji za štampu u Berlinu, Zilke Bagšik, šefica prodaje i marketinga za VW-ova električna vozila, rekla je da je bilo internih diskusija u vezi s tim koje verzije treba lansirati prve, iz prostog razloga što je kompanija saopštila da će startna cena biti 30.000 evra, da bi to bilo promenjeno s „nešto ispod 40.000“.\nBagšikova je rekla da bi „bilo pogrešno ići s verzijom kraće autonomije i nižim nivoom opreme“.\nVW je takođe saopštio prilikom premijere I.D. 3 koncepta na Salonu automobila u Parizu, da će električni automobil sa 168 ks koštati kao slično opremljen Golf istih performansi.\nPrvi kupci žele karakteristike poput displeja proširene stvarnosti, kaže Bagšikova.\nVW marka namerava da do 2025. skine Teslu s trona proizvođača koji prodaje najviše električnih automobila godišnje, i to tako što će oformiti gamu od 20 baterijski pogonjenih modela.\nTesla je generisao 400.000 narudžbina za Model 3, delom iz razloga što je u prvom kvartalu 2016. saopštio da će novajliju prodavati po ceni od 35.000 dolara. Prve isporuke su finalizovane u julu sledeće godine, ali tek je u februaru američki proizvođač objavio da će Model 3 biti dostupan po dotičnoj ceni.\nMeđutim, da bi to bilo ostvarivo, šef Tesle, Ilon Mask, rekao je da biti neophodno zatvaranje prodajnih salona i fokusiranje na „onlajn“ prodaju. Samo nekoliko nedelja kasnije, on je okrenuo priču, ostavivši sve otvorenim, ali je u isto vreme prestao da reklamira cenu osnovnog modela. Kada se isključe sve moguće povlastice i subvencije, kupci u SAD Model 3 Standard Plus mogu na naruče po početnoj ceni od 39.900 dolara.\nBagšikova je izjavila da VW-ovi kupci neće morati da čekaju toliko dugo na jeftiniju verziju ID.3.\nNakon što električni hedžbek bude debitovao u Frankfurtu u septembru, započeće primanje porudžbina za verziju od 58 kWh, koja će kao i inicijalna edicija posedovati voznu autonomiju od 480 kilometara po WLTP-u. Zatim na red dolazi Pure varijanta s baterijom od 47 kWh i autonomijom od 330 kilometara.\n„Kupci će moći da naruče osnovnu verziju sledeće godine, najkasnije do sredine sledeće godine“, rekla je Bagšikova. Top verzija s baterijom od 77 kWh i autonomijom od 550 kilometara, u prodaju će krenuti poslednja, a kada će to biti, tek treba da bude objavljeno.\nKao što smo već izvestili, VW garantuje očuvanost 70% iskoristivog kapaciteta baterije nakon 160.000 pređenih kilometara.\ntags: BEV električni automobili EV ID.3 volkswagen\nprevious Bugatti debituje sa specijalnim modelom u Montereju?\nnext Ferrari na Goodwood Festival of Speed s dva unikatna modela\nBMW-ovi motori u novim modelima Jaguar Land Rovera


"Prvo i osnovno, ne treba širiti paniku. Drugo, mislim da ovdje stvarno ima posla za policiju da istražuje ko je u utorak, 28. maja, puštao lažne informacije o vodi. Definitivno je barem jedna lažna generisana poruka kružila među građanima i pravila paniku", rekao je Radojičić novinarima u Banjaluci.\nOn je rekao da je Grad možda jedino kriv "što se nije sa dezinformacijama borio specijalnim ratom kako je vođen".\nGovoreći o zagađenju u Poslovnoj zoni "Incel", Radojičić je rekao da inspekcija radi svoj posao od požara koji se dogodio 9. marta, kada je Gradu situacija postala poznata i kada je identifikovan problem.\nRadojičić je istakao da zna da je stanovništvo zainteresovano o ovom slučaju, ali da se "neke stvari ne mogu raditi onlajn".\n"Inspekcija kontroliše subjekat, šalje zemljište na analizu, čekaju se rezultati, neke stvari se ne mogu onlajn raditi", naveo je on.\nU Poslovnoj zoni "Incel" 9. marta je izbio požar kada je planulo otrovno ulje piralen koje je, tvrde stručnjaci, nerazgradivo i štetno.\nIgor Radojičić ispravnost vode\nVoda u Banjaluci bezbjedna za piće


"DA SE PRIHVATI REALNOST" Albanski predsednik pozvao BiH da prizna nezavisnost Kosova; Brnabić: "Ne znam o kojoj realnosti priča"\n09.07.2019. 11:19 > 13:38\nFoto: Tanjug/ Slobodan Miljević, Tanjug / AP / RAS Srbija\nPredsednik Albanije Iljir Meta pozvao je danas Bosnu i Hercegovinu da prepozna realnost da je Kosovo nezavisna i suverena zemlja.\nMeta je doputovao na samit Procesa saradnje u jugoistočnoj Evropi koji se danas održava na Jahorini, nakon što je albanski premijer Edi Rama odlučio da se solidariše sa prištinskim vlastima koje su odbile da učestvuju na ovom skupu zbog poziva u kojem se Kosovo ne tretira kao država, već po utvrđenom načinu za učešće na regionalnim skupovima uz fusnotu, odnosno zvezdicu.\nOn je rekao da su zato predstavnici Kosova, koji preuzimaju predsedavanje ovim Procesom, bili primorani da ne učestvuju na samitu.\n- Kako da se pretvaramo da imamo uspešnu regionalnu saradnju, ako neki učesnici sve rade kako bi isključili neke države od mogućnosti da imaju koristi od regionalnih inicijativa - rekao je Meta.\nKako je naveo, "pravo je vreme sada da BiH ide dalje u prepoznavanju realnosti da je Kosovo nezavisna i suverena zemlja. Poštovanje suseda od suštinske je važnosti za zemlje Zapadnog Balkana".\nBrnabić reagovala na Metine izjave\nNa ovo je reagovala srpska premijerka Ana Brnabić, koja je poručila da Proces saradnje jugoistočne Evrope, kao ni BiH koja je domaćin ovog samita, ne prepoznaju takozvano Kosovo kao nezavisnu državu, prenosi "Srpska.info".\nOna je kazala da je jasan format u kojem samoproglašeno Kosovo učestvuje na samitu Procesa za saradnju u jugoistočnoj Evropi i pozvala albanskog predsjednika Iljira Metu da se uzdrži od provokacija.\n- Možda je to za neke realnost, ali za nas nije, za PSJIE nije, za UN nije, i za preko 50 odsto stanovnika planete to nije realnost. Ne znam o kojoj realnosti on priča - rekla je Brnabić nakon samita.\nPREDOMISLIO SE Predsednik Albanije ipak stigao na Jahorinu\nAnalitičari: Priština i Tirana imaju NOVU STRATEGIJU, a Sarajevo je početak\nPOVEĆANJE SARADNJE I UVEZIVANJE Erdogan: Autoput Sarajevo-Beograd je "put mira"\nIstakla je da da njena reakcija na izlaganje predsednika Mete nikako nije bila oštra, već iskrena.\n- Čini mi se da nema potrebe na regionalnim skupovima da bilo ko daje političke izjave i pamflete. Zna se tačno u kom formatu ko nastupa na ovakvim skupovima. To je dogovoreno mnogo ranije, ne ove godine, nisam ja to dogovorila, već sam to nasledila kao svi oni - istakla je Brnabić .\nUkazala je da, ako neko drži govor i u njemu pomene u više navrata takozvanu republiku Kosovo kao realnost, da moramo da je priznamo, onda nije ni mesto, ni vreme za tako nešto.\n- To je u suprotnosti sa formatom PSJIE, koji ne priznaje i ne poznaje republiku Kosovo, a u suprotnosti je i sa zvaničnim stavom domaćina BiH, kao i sa mnogim drugim učesnicima za stolom, koji su došli da razgovaraju o saradnji a ne radi međusobnih provokacija - navela je ona.\n"Da ne koristimo skup za političke pamflete"\nKaže da je njena molba i poruka bila da se razgovara pragmatično o tome šta saradnja može doneti kvalitetu života gađana, a da, ako se okupljanja na ovakvim skupovima koriste za političke porukea koje mogu da donesu popularnost u svojoj zemlji, nema ni potrebe za viđanja.\n- Ovde smo da bi razgovarali o saradnji. To nam je donelo mnogo dobroga za naše građane, region, politiku, ekonomiju i društvo. Ajde da nastavimo tim putem, da ne koristimo ovo za političke pamflete - istakla je ona.\nTakođe, navela je da takse koje je uvela Priština na robu iz centralne Srbije i BiH imaju dalekosežne posledice po ukupnu trgovinu regiona, da je ovo prva godina u kojoj je zabeležen pad trgovinske razmene u poslednjih sedam godina, i dodala da je Srbija, uprkos svim prokovacijama Prištine ostala uporna i posvećena regionalnoj saradnji i svim regioanlnim procesima saradnje.\nIzrazila je žaljenje što privremene institucije Prištine nisu bile prisutne na Samitu PSJIE, ističući da je "dijalog jedino što imamo i jedina stvar na kojoj treba da insistiramo". Kaže i da se nada da će predsedavanje Prištine PSJIE biti uspešnije od njihovog predsedavanja CEFTA.\n- Upravo kada su predsedavali CEFTA uveli su takse od 100 odsto što je direktno kršenje tog sporazuma - kazala je Brnabić.\nRad na bilateralnim ugovorima\nOna je rekla da će Srbija nastaviti da radi pre svega na bilateralnim ugovorima, kao što je nedavno postignuti sporazum sa premijerom Severne Makedonije Zoranom Zaevom o jednom prelazu između dve zemlje.\n- Dogovoreno je bilateralno priznanje ovlašćenja ekonomskih operatera, što će omogućiti da trgovina između Srbije i Severne Makedonije bude mnogo lakša, kao i da se ne čeka toliko na graničnim prelazima i carinama. Ići ćemo i na elektronsko automatsko priznavanje svih carinskih dokumenata. Nakon toga planiramo da to učininom i sa drugim ekonomijama u regionu - najavila je Brnabić.\nUpitana da li će Srbija učestvovati na sastancima PSJIE kojim će predsedavati Priština, Brnabić je podsetila da je Srbija uprkos svim provokacijama ostala uporna i posvećena regionalnoj saradnji. Podsetila je da je Srbija učestvovala i na poslednjem sastanku u okviru CEFTA u Albaniji, koji je prekinut kada je predstavnik Prištine flašom gađao predstavnika Srbije.\nRekla je da je Srbija učestvovala i na sastanku regionalne Kancelarije za saradnju mladih, a da je jedini trenutak kada nije, onaj kada je Priština predsedavala i prenebregla da oni nisu "Republika Kosovo", i kada su pokušali da tu inicijativu iskoriste da bi provocirali Srbiju i sve ostale učesnike u regionu koji ne priznaju takozvanu državu.\nIstakla je da dok se god budemo držali regionalnih sporazuma i formata koji su dogovoreni neće biti nikakvih problema.\nMeta: Važno rešiti bilateralna pitanja\nMeta danas još kazao da se regionalnim inicijativama jača unutrašnji dijalog regiona i time daje doprinost sveukupnoj bezbednosnoj situaciji. Ukazao je da je ostvaren veliki uspeh do sada, a kao primer naveo je sporazum Atine i Skoplja, kao veliki napredak u regionalnoj stabilnosti. Takođe, istakao je da je rešavanje bilateralnih izazova veoma bitno na putu ka EU, ali da su potrebne i reforme u državama regiona.\n"JA VAS TOLIKO VOLIM" Borisov se požalio srpskoj premijerki, a ovako je komentarisao Dačićevu reakciju o Kosovu (VIDEO)\n"KAO ŠTO BOJKO KAŽE, IDEMO DALJE" Dačić o izjavi bugarskog premijera: Pogrešna interpretacija, pozdravljam ga\nIzrazio je uverenje da će Savet EU u oktobru otvoriti pristupne pregovore sa Severnom Makedonijom i Albanijom, i izrazio zahvalnost za viziju nemačke kancelarke Angele Merkel da se pruži prilika Zapadnom Balkanu jer je to u strateškom interesu poboljšanju saradnje regiona i EU.\nTakođe, ocenio je da je važno da zemlje regiona preduzmu mere za zaustavljanje odliva mozgova, jer je to pretnja svim državama regiona.\n- Poboljšanje ekonomske saradnje i evropska perspektiva podstiču mlade da iskoriste potencijale svojih zemalja i doprinesu izgradnju društva - objasnio je on.\n“POKAZALI KOLIKO IM JE STALO DO SARADNJE” Brnabićeva pozvala albanskog predsednika da se uzdrži od provokacija\nPrištinska i albanska vlada tokom minulih godina potpisale su oko 50 sporazuma usmerenih na zajedničko upravljanje sa evroatlantskom vizijom, međutim, kako prenosi Zeri, nije bilo konkretnih rezultata primene tih sporazuma, memoranduma o saradnji i postignutih protokola.\nAlen Selimović, osuđen zbog afere "Bodrum", prešao iz DS u SPS i oženio se ruskom manekenkom\nBivši poslanik Alen Selimović prešao je iz Demokratske stranke u Socijalističku partiju Srbije i biće novi savetnik u toj stranci za odnose sa Rusijom, saznaje “Blic”.\nPotpredsednica vlade i ministarka građevinarstva Zorana Mihajlović izjavila je danas da će vlada razgovrati o ostavci v.d. direktora Koridora Srbije Zorana Babića kada to "dođe na red".\nTražio je od bivših kolega iz stranke da izbrišu sve njegove lične podatke, a ONDA JE OTIŠAO. Gde je danas i šta radi SAŠA JANKOVIĆ?\nSaša Janković je nestao sa političke scene iako je bio nova politička nada građanske Srbije. Bavi se konsultantskim poslom i zbog toga dosta putuje i boravi van Srbije.


Kakanjski SAMS-Group iz vodozahvata "Hladivode" dobio koncesiju za crpljenje vode\nKakanjski SAMS-Group iz vodozahvata “Hladivode” dobio koncesiju za crpljenje vode\nby hamidh 25 Decembra, 2020 25 Decembra, 2020\nMinistar za poljoprivredu, šumarstvo i vodoprivredu, vršilac dužnosti premijera Mirnes Bašić i direktor SAMS-GROUP d.o.o. Kakanj Amer Hadrović potpisali su ugovor o dodjeli koncesije za eskploataciju prirodne vode iz vodozahvata “Hladivode” kod Kaknja.\nHladivode – je kakanjsko izvorište vode koje koje izvire u kakanjskim planinama. Voda prelazi u alkalnu vodu (ljekovitu) sa Ph 7.65 i obogaćena je kalcijumom i magnezijumom.\nKoncesija je dodijeljena na period od 30 godina. Pored jednokratne koncesione naknade u iznosu od 5.418,48 KM, koncesionar će plaćati tekuću koncesionu naknadu u visini od 1,5 posto ukupnog godišnjeg prihoda ostvarenog eksploatacijom izvorišta.\nMinistar Bašić ranije je sa direktorom kompanije “Tešanjski kiseljak” d.o.o. Tešanj Arminom Hrvićem potpisao ugovor o dodjeli koncesije za eksploataciju mineralne vode sa izvorišta “Dolac” u Raduši kod Tešnja. Koncesija je dodijeljena na 30 godina, a “Tešanjski kiseljak” će osim jednokratne koncesione naknade od 15.000,00 KM, također plaćati i tekuću naknadu u visini 1,5 posto ukupnog prihoda ostvarenog korištenjem izvorišta.\n– Zeničko-dobojski kanton obiluje brojnim izvorištima prirodne vode, čiji je kvalitet nadaleko poznat. Opredjeljenje Vlade je da sve raspoložive resurse stavimo u funkciju razvoja, od kojeg će korist imati cjelokupno društvo – rekao je premijer Bašić.\nNačelnik Mirnes Bajtarević potpisao ugovor vrijedan 600.000 KM za dionicu ceste Donji Kakanj – Kondžilo (Brnjic)\nVLADA ZDK ODOBRILA ISPLATU PRVIH 12,3 MILIONA KM PO OSNOVU TUŽBI ZAPOSLENIH U JAVNOM SEKTORU


Iskusni vezista je tako zaokružio neverovatan put od šampiona Engleske sa Lesterom 2016, preko nastupa za reprezentaciju i transfera od 40 miliona evra u Čelsi, do "zaboravljenog asa" svetskog fudbala.\nTri godine traje agonija Denija Drinkvotera uz Londonu, koju je umesto fudbala na terenu obeležila gomila ispada u javnom životu poput tuče u noćnim provodima, piše Telegraf.rs.\nPozajmice u Barnliju i Aston Vili kao da se nisu ni dogodile jer i tamo nije mogao da igra fudbal, a posle jeseni u mladom timu Čelsija, gde je uspeo čak i da se pobije s klincima Totenhema na debiju Petera Čeha, usledila je nova šansa da oživi učmalu karijeru.\nDrinkvotera su ove zime navodno hteli i bundesligaši - Šalke i Keln, zatim klubovi iz Rusije i SAD, ali izgleda su na kraju Turci pobedili jer, em što dobro plaćaju, em što tamo igraju još neke zvezde fudbala i liga nije negledljiva.\nDrinkvoter ostaje u Kasimpaši na pozajmici do kraja sezone, a posle može da bira jer mu u junu ionako ističe ugovor sa Čelsijem.


U cilju unapređenja elektronske identifikacije korisnika različitih portala javne uprave i vođenja jedinstvene elektronske prijave korisnika, Kancelarija za informacione tehnologije i elektronsku upravu Vlade Republike Srbije je donela nove procedure u pogledu korišćenja i prijavljivanja na portal LPA.\nU tom smislu od ponedeljka 3. avgusta 2020. godine prijavljivanje na portal LPA, odnosno procedure koje treba da uradi postojeći korisnik razlikuju se u slučaju korisnika koji imaju kreiran elektronski identitet (eID) na portalu eUprava, u odnosu na korisnike koji nisu registrovani i ne koriste Portal eUprava.\nKorisnici koji su se do sada prijavljivali na portal LPA korišćenjem kvalifikovanog elektrenskog sertifikata mogu da nastave da se prijavljuju i dalje na isti način;\nKorisnici koji su se do sada prijavljivali na portal LPA korisničkim imenom i lozinkom potrebno je da samostalno sebi izgenerišu parametre za dvofaktorsku autentikaciju na portalu eUprave, i nakon toga, portalu LPA pristupe tako što će birati opciju „Prijava dvofaktorskom autentikacijom“.\nKorisnici koji su se do sada prijavljivali na portal LPA korišćenjem kvalifikovanog elektrenskog sertifikata potrebno je da se registruju na portalu eUprava i dobiju svoj elektronski identitet (eID), a zatim nastave da koriste portal LPA na dosadašnji način;\nKorisnici koji su se do sada prijavljivali na portal LPA korisničkim imenom i lozinkom potrebno je da se registruju na portalu eUprava i dobiju svoj elektronski identitet (eID). Nakon uspešne registracije biće im omogućena opcija da samostalno izgenerišu parametre za dvofaktorsku autentikaciju i ovi korisnici će nakon toga portal LPA moći da koriste tako što će birati opciju „Prijava dvofaktorskom autentikacijom“.\nOvakav način prijavljivanja na portal LPA počinje da se primenjuje od 3. avgusta 2020. godine, a dan ranije na portalima LPA i eUprava biće objavljeno „Uputstvo za LPA korisnike“ kojim će biti detaljno objašnjen načini prijave korisnika po novoj proceduri.\nTags: LPA, poreska uprava


Ursula von der Leyen, novoizabrana predsjednica Evropske komisije\nVelika Britanija će morati da predloži kandidata za komesara u narednoj Evropskoj komisiji ukoliko još bude članica Evropske unije nakon 31. oktobra, izjavila je u četvrtak predstojeća čelnica komisije Ursula von der Leyen, prenosi Fena pisanje Reutersa.\nOdlazeći čelnik izvršnog tijela Evropske unije, Jean-Claude Juncker trebao bi dovršiti svoj petogodišnji mandat 31. oktobra, iako je odgoda od mjesec dana skoro sigurna jer novoj komisiji još nedostaju komesari iz Francuske, Mađarske i Rumunije.\nNa osnovu evropskih zakona, svih 28 država članica EU, uključujući i Britaniju, predlaže po jednog komesara.\n"Moramo ići korak po korak. Prvi od njih je pitanje odobrenja produženja", izjavila je ona novinarima tokom posjete Helsinkiju.\nBritanija je prošle sedmice zatražila produženje roka od 31. oktobra za napuštanje EU do 31. januara 2020. godine.\n"Drugo pitanje koje se mora riješiti je dužina produženja. Zapravo, ako se ne poduzmu koraci na tom polju nakon 1. novembra, moglo bi doći do produženja i Britanija bi još bila u EU, tada bismo naravno zatražili od Britanije da imenuje svog komesara", kazala jeVon der Leyen, prenosi Reuters.


Nakon objavljivanja albuma "Zukva" i "Live in Mostar", sastav Divanhana je širom Evrope održao preko 120 koncerata, otpočevši u istom periodu saradnju sa turskom pevačicom, čiji se lik i glas mogu čuti i u popularim turskim serijama. Posle uspešnog koncerta u Istanbulu i objavljivanja albuma u zemljama bivše Jugoslavije i Turskoj, održali su u BiH četiri rasprodata zajednička nastupa.\nDivanhana se sa zadovoljstvom vraća u Kolarac, koji su pre dve i po godine podigli na noge. Na koncertu će biti predstavljen novi album sa 10 numera, a iz Turske će, uz pevačicu, doći i virtuozni klarinetista Junus Emre Elek. Predgrupa će biti mađarski sastav "Csangallo", koji spaja muziku Čango Mađara sa zvucima Balkana.\nDivanhana pred koncert u Beogradu: Zajedno kroz „sevdahˮ i „kardešlukˮ


Pene i Gelovi za umivanje – Čista i sveža koža lica | ONLINE KOZMETIKA\nKREMA ZA LICE (45)\nPene i gelovi za umivanje 14549\nOva nežna pena za čišćenje održava savršenu ravnotežu od 5.5 pH, ne uklan...\nPene i gelovi za umivanje 14121\nČistač za kožu lica koja pati od različitih vrsta problema. Sa formulom koja ...\nPene i gelovi za umivanje 14120\nNežan i blag čistač lica na bazi puževe sluzi. Čisti prljavštinu sa kože uz...\nĆišćenje lica je postalo obavezni korak u nezi lica. Pene i gelovi za umivanje ukloniće sve nečistiće sa lica, dajući svežinu i odličnu podlogu za dalje negovanje lica. Koža će vam biti zahvala stoga je svakodnevno korišćenje pena i gelova za umivanje preporučljivo bar dva puta dnevno. Odlučite se za proizvod koji će najbolje da odgovara vašem licu i poručite sa sajta Online kozmetike. Za dodatnu negu licu i savršen spoj sa penama i gelovima za umivanje Online kozmetike, pogledajte i naše tonike za lice koji pružaju svežinu i blistavost Vašem licu. Za čistu i sjajnu kožu lica možete pogledati neke od Online kozmetika pilinga za lice, mleka za lice i losiona za lice. Svaki tip kože zaslužuje negu prema svojim potrebama, te je veoma važno pronaći proizvode za svakodnevnu negu koji prijaju upravo Vama. Takođe, kreme za lice Online kozmetike potpuni efekat I savršenu kombinaciju čine upravo sa našim kremama za oči.


Nezaposlenost u Nemačkoj na novom minimumu › Made-in-Germany.rs\nU Nemačkoj je stopa nezaposlenosti u martu ponovo pala na rekordi minimum, što ide u prilog očekivanjima da će u ovoj godini privatna potrošnja podstaći rast najveće evropske ekonomije, ocenjuje agencija Rojters.\nPrema podacima nemačkokg Saveznog zavoda za zapošljavanje, stopa nezaposlenosti se sa ranijih 5,0 posto u martu spustila na 4,9 posto, što je novi najniži nivo od ujedinjenja dve Nemačke 1990. godine. Prema desezoniranim podacima, broj lica na evidenciji je opao za 7.000, na 2,23 miliona nezaposlenih.\nSudeći prema očekivanjima, porast domaće tražnje bi ove godine trebalo da bude primarni pokretač rasta nemačke privrede, umesto izvoza kao tradicionalnog motora ekonomskog rasta, s obzirom da se izvoznici suočavaju sa globalnim usporavanjem ekonomije, trgovinskim sporovima i neizvesnostima u vezi sa izlaskom Velike Britanije iz Evropske unije.\nNemački Savezni zavod za statistiku istovremeno je objavio da je u odnosu na prethodni mesec, maloprodaja u februaru porasla za 0,9 posto, dok je na godišnjem nivou ostvarila rast od 4,7 procenata. Rekordna zaposlenost, veliko povećanje plata, umerena inflacija i niski troškovi zaduživanja ohrabrili su Nemce da se malo „rasipaju“ s novcem, komentariše Rojters.\nOd MiG na 31/03/2019 / AKTUELNO / Ostavite komentar


Početna » Mesta » Beograd » Page 6760\nPredsednik G17 plus Mlađan Dinkić rekao je juče da će se ta stranka suprotstaviti bilo kome ko traži da se zaustavi put Srbije ka Evropskoj uniji. Na sednici Glavnog odbora G17 plus Dinkić je rekao da „ubrzani put Srbije ka EU nema alternativu“ i da 70 odsto građana podržava članstvo Srbije u toj organizaciji.\nU budžetu nedovoljno novca za investicije\nDonošenje novog zakona o učeničkom i studentskom standardu je jedan od prioriteta u narednoj godini, jer su postojeća zakonska rešenja veoma stara i nisu prilagođena današnjem vremenu. Predlog zakona koji je bio urađen, na inicijativu ministra prosvete je vraćen komisiji na razmatranje i očekujemo da će se uskoro naći na dnevnom redu Skupštine Srbije – kaže Slavko Karavidić, pomoćnik ministra za učenički i studentski standard u Ministarstvu prosvete.\nŠtrajk četvorosatnom obustavom rada\nZaposleni u državnoj upravi i lokalnim samoupravama juče su četvoročasovnim prekidom rada nastavili štrajk, a pooštrenje mera i izlazak na ulicu najavili za 11. januar, ukoliko njihov zahtev za povećanje zarada za narednu godinu ne bude ispunjen. Pre dva dana predstavnici Sindikata uprave nisu želeli da potpišu protokol s Vladom Srbije, jer nisu bili zadovoljni predlogom ministara za državnu upravu i finansije Milana Markovića i Mirka Cvetkovića.\nNovi trener za sedam dana\nIme novog trenera Partizana biće poznato najkasnije za nedelju dana, a opredeljenje uprave kluba je da sačuva postojeći tim bar do juna i eventualno za pokušaj ulaska u Ligu šampiona, rekao je predsednik crno-belih Tomislav Karadžić.\nOn je sve informacije, koje su se poslednjih dana pojavile u medijima, nazvao „špekulacijama“ i saopštio da su čelnici Partizana tek počeli razgovore na temu novog trenera.\nTužilaštvo za ratne zločine Srbije saopštilo je juče da je uhapšen Goran Savić iz Kraljeva zbog sumnje da je 1992. godine, na teritoriji opštine Zvornik, počinio ratni zločin nad civilima, za koji je predviđena maksimalna kazna 20 godina zatvora.\nKako se navodi u saopštenju Tužilaštva, pripadnici MUP Srbije Savića su uhapsili na osnovu zahteva za sprovođenje istrage tužilaštva koje raspolaže dokazima da je Savić maja 1992.\nPodrška za podršku\nDemokratska stranka Srbije najavila je da će tokom vikenda održati sednicu Predsedništva stranke na kojoj će biti utvrđen konačan stav DSS o raspisivanju predsedničkih izbora. Rukovodstvo DSS trebalo bi da odluči da li će uopšte učestvovati na izborima, hoće li imati svog kandidata, a ako neće da li će i kog predsedničkog kandidata podržati.\nNIS-U NAGRADA ZA NAJBOLJI KORPORATIVNI BREND\nNaftna industrija Srbije proglašena je juče, na svečanosti povodom izbora „Najbolje robne marke Srbije u 2007. godini“, najboljim korporativnim brendom. Gazirana voda „Knjaz Miloš“ proglašena je najboljom robnom markom, dok je u konkurenciji brendova u uslugama prvo mesto pripalo Jat ervejzu.\nKonsultacije odložene rok istekao u ponoć\nNajavljene stranačke konsultacije juče je trebalo da daju konačan odgovor na pitanje da li će zajedno s predsedničkim izborima, zakazanim za 20. januar 2008. biti održani i izbori za Skupštinu AP Vojvodine, koji bi prema Ustavnom zakonu takođe morali biti raspisani do kraja 2007.\nDemokratska stranka predala je juče Republičkoj izbornoj komisiji 18.903 potpisa građana za kandidaturu lidera te stranke Borisa Tadića za predsednika Srbije. Marko Đurišić, šef izbornog štaba DS, rekao je tom prilikom da će u kampanji građanima Srbije biti predstavljeno šta je sve predsednik Srbije dosad uradio i planovi za budućnost.\nNovi oporavak berzanskih indeksa\nPoslednjeg radnog dana u ovoj nedelji ukupan promet na Beogradskoj berzi iznosio je 380,4 miliona dinara. Strani investitori zadržali su visoko učešće u trgovanju (67,96 odsto), dok su njihove aktivnosti podjednako bile usmerene kako na prodaju, tako i na kupovinu akcija. Na čelu liste najtrgovanijih hartija, sa prometom od 75,7 miliona dinara bili su vlasnički papiri zrenjaninskog Dijamanta, koji su i pored ovako velikog interesovanja zabeležili pad vrednosti od 3,1 odsto.\nOsećam da mogu još više\nIako se iz Debrecina vratio sa dve zlatne medalje, najbolji srpski plivač svih vremena Milorad Čavić samo je donekle zadovoljan ostvarenim na šampionatu Evrope u malim bazenima. S obzirom na to da ga je tokom takmičenja „pratila“ jaka prehlada, Čavić kaže da u suštini ne bi trebao išta da prebacuje sebi u smislu vremena koja je ostvario u disciplinama 50 i 100 metara delfin, ali iako toga svestan ističe da ne može da ne žali što još jednom nije oborio evropski rekord.\nGlasanje i sednica o Kosovu sredinom sledeće nedelje\nSkupština Srbije juče nije izglasala budžet za 2008. jer nije bilo kvoruma. Oliver Dulić, predsednik parlamenta, rekao je novinarima u Skupštini da ga je jedna poslanička grupa obavestila da neće biti kvoruma i da u ovom trenutku nema sve poslanike u sali.\n– Da ne ulazim sada u to, dakle, verujem da nije reč ni o kakvom političkom problemu.\nNenadoknadiva praznina u ekonomskom novinarstvu\nKomemoracija preminuloj novinarki ekonomske rubrike Danasa Tanji Stanković Boškov održana je juče u Nezavisnom udruženju novinara Srbije, u prisustvu članova porodice, prijatelja, kolega i poštovalaca njenog rada.\nSvetozar Raković, sekretar NUNS, istakao je da je iz srpskog novinarstva otišla koleginica i prijatelj, a Mirjana Stevanović, novinarka ekonomske rubrike Danasa, naglasila je da je vest o smrti Tanje Stanković i danas „bolno sveža i teška“.\nJanković za odbranu titule\nPitanje trenera rukovodstvo Crvene zvezde neće postavljati ove zime. Prvo rešenje koje su pronašli po odlasku Milorada Kosanovića biće i krajnje za ovu sezonu. Usmen dogovor je postignut, ostali su samo potpisi, te je izvesno da će Aleksandar Janković biti šef stručnog štaba i u prolećnom delu sezone.\nBATIĆ: Značajan korak napred\nIako u razgovoru sa ministrom pravde Dušanom Petrovićem juče nisu uspeli da postignu dogovor, bivši vojni rezervisti iz Topličkog okruga su zadovoljni nastavkom pregovora i veruju da bi njihov višemesečni štrajk uskoro mogao da bude okončan uspešno.\n– Očekujem da će Vlada da razmotri predlog vojnih rezervista.\n1 … 6.759 6.760 6.761 … 7.241


Prvi trejler za seriju „Moja genijalna prijateljica“ | CityMagazine\nRoman „Moja genijalna prijateljica“ i njegova tri nastavka italijanske spisateljice Elene Ferante su zasigurno obeležili evropsku književnost u poslednjih desetak godina. Televizija HBO je pre nekog vremena najavila da će ekranizovati popularnu tetralogiju, a sada konačno imamo priliku da pogledamo prvi trejler za njihovu seriju po romanu u četiri toma „Napuljske priče“.\nMoja genijalna prijateljica je priča o Eleni Greko, ženi u šezdesetim godinama koja saznaje da je njena najbolja prijateljica iz detinjstva Lila nestala. Ona odlučuje da se priseti njihovih zajedničkih trenutaka i zapiše sve čega može da se seti u vezi svoje najbolje prijateljice, počev od trenutka kada su se upoznale 1950. u Napulju. Radnja serije će obuhvatiti gotovo 60 godina njihovog života u ovom fascinantnom, ali i ponekad opasnom gradu na jugu Italije.\nGlavne uloge u seriji tumače Elisa Del Genio i Ludovika Nasti. Još uvek se ne zna tačan datum premijere, ali je najavljeno da emitovanje Moje genijalne prijateljice počinje od novembra na televiziji HBO. Do emitovanja serije pročitajte knjige u izdanju izdavačke kuće Booka.\nProšli su torturu zarad uloge elena ferante · HBO · hbo serije · italija · Moja genijalna prijateljica · serije


Halilzad: SAD ne pokušavaju da kažu Iraku šta treba da čini\nAmerički ambasador u Iraku umanjuje značaj izveštaja da je došlo do nesporatzuma između Vašingtona i Bagdada. Američki zvaničnici negiraju da su pokušali da nalože iračkoj vladi šta da radi.\nSAD i Irak su se – po svemu sudeći – razlikovali u stavovima po pitanju kada i kako Irak treba da sprovede političke reforme i na koji način treba da smiri sektaško nasilje. Američki zvaničnici su avali izjave koje je puno iračana protumačilo kao nastojanje Vašingtona da prisili iračku vladu. Kao odgovor, premijer Nuri al Maliki je rekao da ni jedna spoljna sila ne odlučuje u ime njegove vlade. Pokušaji Vašingtona i Bagdada da poprave odnose i pokažu jedinstven nastup prema svetu kulminirali su zajedničkom izjavom koju su dali predsednik Buš i premijer al Maliki. Obe strane su se saglasile da će biti ubrzana obuka iračkih snaga, kako bi se pospešila iračka sposobnost da preuzme odgovornost za bezbednost u zemlji. U gostovanju u programu mreže CNN, američki ambsadaor u Iraku, Zalmaj Halilzad je ukazao da je u pitanju nesporazum.\n“Mislim da to nije bio problem. Problem je bio u načinu na koji su moje reči njemu prenete, odnosno prevedene, kao i to kako su to neki od medija ovde prikazali. Ono što je razumeo, kako su mu objasnili, je da sam ja odlučio o kojim pitanjima se radi i do kada iračani treba o njima da odluče.”\nAmbasador Halilzad je naglasio da SAD ne pokušavaju da kažu Iraku šta treba da čini.\n“Ono što sam ja stvarno rekao, kako ste vi to prikazali, je da su iračani odlučili o nekim ciljevima i vremenskim rokovima za njihovu realizaciju, a ne da sam to ja odlučio, pa da to ja onda objavljujem premijeru, kako bi on to sproveo.”\nPredsednik Buš je juče ponovio svoju podršku premijeru al Malikiju, a sličan stav je izneo i predsedavajući senatskog komiteta za spoljne poslove Senator Ričard Lugar.\n“Maliki je premijer. Mislim da ne treba da ulazimo u procene da li je premijer sposoban, ili nije. On je predsednik vlade. Zato ćemo prihvatiti kao tačno sve ono što kaže, da će on te odluke doneti sa saradnicima.”\nU međuvremenu, funkcioneri američkih snaga su saopštili da su koalicione trupe ubile 17 ekstremista u blizini mesta Balad. A u iračkoj prestonici, policija je pronašla tela 25 osoba, koje su mučile i pogubile sektaške milicije. U blizini Basre, na jugu Iraka, naoružane osobe su u zasedi sačekale minibus u kome su se nalazili policijski prevodioci i instruktori iz policijske akademije. U tom napadu je ubijeno 17 ljudi. Američki ambasador u Iraku je potvrdio da je, o pitanju nasilja, Bagdad proteklih meseci prošao kroz – kako se izrazio – “vrlo, vrlo težak period”. On je, međutim, odmah dodao da je bilo i jako puno pozitivnih događanja u drugim delovima Iraka, uključujući i skok u poljoprivrednim rezultatima, kao i proizvodnji električne neregije.


Vučić: Mogućnot da Albanci dobiju sve a mi njih da priznamo, ne dolazi u obzir (FOTO) - Naši u svetu\nObjavljeno 21/08/19 u 20:30\nNjujork- Predsednik Srbije Aleksandar Vučić izjavio je večeras da mogućnost da kosovski Albanci dobiju sve, a mi ništa – ne dolazi u obzir i da na to kao predsednik Republike a ni parlament nije spreman i da je to preneo američkim zvaničnicima tokom razgovopra u Njujorku.\nVučić je rekao šta su naši stavovi i da “mogućnot da Albanci dobiju sve a mi ništa, da mi njih priznamo – da takve stvari ne dolaze u obzir, možda sa nekim drugim rukovodstvom koje bi na to bilo spremno.\n“I ono što je loša stvar i ono što je drugačije u odnosu na raniji period , ali ne sasvim novo, to je da oni traže međusobno priznanje. Suštinski to nije velika novost, to smo negde i očekivali, ali smo rekao bih negde pod tepih stavljali sami zahteve velikih sila i trudili se da uživamo u sopstvenim snovima i mitovima. Naše srpske uši su neretko nežne da čujemo sve ono što zaista misle o Srbiji i odnosu sa Prištinom”, rekao je on.\n“Suština je u tom delu oko međusobnog priznanja, jer vidim da su mnogi u našoj zemlji koji su doprineli stavaranju uslova za dosnošenje odluke o nezavisnosti Kosova, Prištini i međuanrodnoj zajednici našli u tome neku veliku novost. To nije potpuno novi stav SAD, oni su 2008. godine priznali nezavisnost Kosovo.”\nU tom saopštenju, dodao je, postoje dve dobre i jedna koja je loša po nas.Vučić je rekao šta su naši stavovi i da mogućnot da Albanci dobiju sve a mi ništa, da mi njih priznamo – da takve stvari ne dolaze u obzir, možda sa nekim drugim rukovodstvom.


Rafalima ubio dva muškarca u kafiću | Zvornik Danas\nPRIJEDOR – Muharem Balić (62) i Almir Redžić (48) iz Trnopolja kod Prijedora ubijeni su u kafiću „San“ u Trnopolju, rekao je načelnik Sektora kriminalističke policije Centra javne bezbjednosti (CJB) Prijedor Radomir Dukić.\n„Vlasnik kafića `San` Irfan Redžić iz Trnopolja prijavio je policiji slučaj sinoć u 23.35 časova i od tada traje pozivanje i uzimanje izjava od više lica, a danas će biti obavljena obdukcija tijela stradalih“, rekao je Dukić na konferenciji za novinare u Prijedoru.\nOn je naveo da je, prema sada raspoloživim informacijama, vlasnik lokala oko 22.00 časa otišao, da je Baliću i Redžiću ostavio ključ i rekao im da zaključaju lokal kada budu htjeli otići i da mu ubace ključ na mjesto koje im je naznačio, da su u momentu njegovog odlaska iz lokala njih dvojica ostali sami, te da je nakon nešto više od sat vremena čuo dva rafala, a potom zatekao na podu kafane njihova beživotna tijela, prenosi Srna.\n„Uviđaj su obavili pripadnici CJB Prijedor u saradnji sa Okružnim tužilaštvom Banjaluka“, dodao je Dukić.\nPo nezvaničnim informacijama, Balić je austrijski penzioner, dok je Redžić od ranije poznat policiji, objavila je Fena.\nU MUP RS su rekli da su zasad isključili kao motiv ovog dvostrukog ubistva koristoljublje i zločin zbog nacionalne netrpeljivosti.\n>>>Dvostruko ubistvo u kafiću kod Prijedora\nOznake: cjbdvostruko ubistvopolicija rsprijedorrafalima ubio dva muškarca


Katastrofalna uredba Vlade RS uništiće izvoznike voća i povrća za Rusiju – Agropress\nKatastrofalna uredba Vlade RS uništiće izvoznike voća i povrća za Rusiju\nČačak – Vlada Republike Srbije donela je Uredbu o evidenciji izvoznika voća i povrća u Rusku Federaciju\n2. januara 2018. koja je odmah stupila na snagu, a gde se navode uslovi koje treba da ima otkupljivač-preduzeće-izvoznik za Rusiju.\nDirektor preduzeća ,,Matlogistik“ iz Ježevice Bogoljub Krstić kaže da su tom uredbom mala porodična preduzeća koja imaju aktivne ugovore sa Ruskom Federacijom u danu onemogućena za dalje poslovanje.\n,,Konkretno za sav izvoz voća u svežem stanju preduzeće mora da ima kapacitet plusne hladnjače minimum 500 tona i to pod jednim krovom, nedajući rok prilagođavanja za tako nešto. Za takvu hladnjaču potreban je ogroman novac i vreme izgradnje“, rekao je u izjavi za Glas zapadne Srbije Krstić.\nOn dodaje da kapaciteti firme ,,Matlogistik“ nisu veliki. Stabilna hladnjača je od 100 tona, i pokretne kamionske euro 5 hladnjače ukupne površine 90 tona, koje služe za rashlađivanje kao i za otkup jagoda. Uzimaju pod zakup i hladnjaču od 350 tona u selu Udovice, ali kako kaže Krstić i to im ništa ne znači jer ne mogu kapaciteti da se sabiraju.\nPrema njegovim rečima na godišnjem nivou izvoze od 1.500 do 2.000 tona svežeg voća.\n,,Naši kooperanti odnosno poljoprivrednici koji su ugovorom bili vezani, sada su prepušteni velikim monopolistima koji će da diktiraju nisku cenu i kompletno tržište izvoza u Federaciju“, navodi Krstić.\nOn dodaje da ,,Matlogistik“ punih osam godina, a preko posrednika devet izvozi za Rusiju i to 11 meseci godišnje. Sedam do osam meseci jabuku zatim jagodu, trešnju, višnju, breskvu, nektarinu, letnju krušku i šljivu u ogromnim količinama.\n,,U ovom trenutrku jedino uslove ispunjava čačansko udruženje ,,Čačanska jabuka“ čija se hladnjača nalazi u Baluzi i koju je izgradilo 40 kooperanata pre 10 godina. Na terenu Čačka više niko, osim Arilja i Guče koji imaju minusne hladnjače i koji se bave malinom i kupinom, a to je drugi program koji ne ide u Rusiju“, navodi Krstić dodajući da u ovom delu rbije maksimalno ljudi imaju hladnjače do 150 tona.\nNe zamislivo je, kaže Krstić, da jedno preduzeće u istom dvorištu ima tri hladnjače od po 300 tona, ukupno 900 tona, i da ne ispunjava uslove.\nMinistarstvo poljoprivrede: Rusi postali rigorozni\nSavetnik Ministarstva poljoprivrede Igor Grabež rekao je za Glas zapadne Srbije da je izvoz srpskih proizvoda na tržište Ruske Federacije od izuzetne važnosti za Vladu RS kao i za resorno ministarstvo.\n,Imajući u vidu da je tržište Carinskog saveza mesto na koje mnogi svetski proizvođači žele da izvoze, ali da samo odabrane zemlje i imaju tu mogućnost, među kojima je i Srbija, pokušaji zloupotreba u pogledu falsifikovanja srpskih izvoznih sertifikata su stalno prisutni. U skladu sa zahtevom koje su ruske nadležne službe iznele kako bi se obezbedila potpuna sledljivost od proizvođača i izvoznika do samog tržišta u RF, doneta je Uredba koja će obezbediti jasnu i bez mogućnosti zloupotreba registraciju hladnjačara koji će izvoziti na teritoriju Carinskog saveza” rekao je Grabež.\nOn dodaje da je upravo zbog decidnih zahteva ruske strane između ostalog uspostavljen i kriterijum za neophodnu kvadraturu skladišnih kapaciteta “pod jednim krovom”.\n,,U slučajevima gde naši izvoznici ne ispunjavaju taj uslov na jednom mestu, već u zbiru na više lokacija, MPŠV je spremno da pregovara sa ruskom stranom o dodatnoj liberalizaciji uslova u tom smislu. Inače, navedeni kriterijum je određen upravo zbog sumnje ruskih nadležnih službi da se zloupotrebe dešavaju kod vlasnika malih hladnjača” istakao je savetnik u ministarstvu.\nGrabež dodaje da svakako su zbog toga i kriterijumi za registraciju takvi da se mogućnost bilo kakvih zloupotreba svede na minimum i na taj način spreči eventualno zatvaranje tržišta Carinskog saveza za srpske poljoprivredne proizvode.\n,,Šteta u tom slučaju bi zarad sitnih interesa pojedinaca bila nemerljiva za našu zemlju, kako u finansijskom pogledu tako i u delu daljeg razvoja upravo onih sektora koji proizvode za tržišta RF. Posledice zatvaranja tržišta Carinskog saveza zbog sličnih zloupotreba upravo osećaju poljoprivrednici u BiH prema kojima su od strane nadležnih službi RF primenjene mere zabrane izvoza”, navodi Grabež.\nPrema njegovim rečima zbog svega navedenog i u cilju očuvanja izvoza srpskih proizvoda, nadležne službe Ministarstvo poljoprivrede u svakom trenutku stoje na raspolaganju svim zainteresovanim stranama kako bi se novouspostavljena pravila što lakše prevazišla i tako omogućio nesmetani plasman srpskih proizvoda.\nKrstić: Nebulozna i nepromišljena odluka, uništavaju nas\nInače, punkt za pregled voća i povrća koje se izvozi za Rusiju nalazi se u Kruševcu, u jednoj firmi koja deluje prilično zapušteno, za razliku od uslova i higijene iz kojih dolazi na pregled.\n,,U toj baraci sedi Zdravstveni fitosanitarni operativac koji izdaje uverenja i njegov kolega Republički fitosanitarni inspektor kao i ruska službenica sa prevodiocem. Uslovi u kojima vrše pregled robe su verujte, da miš i pacov izgubi svest”, navodi Krstić koji nudi fotografije na uvid.\nOn tvrdi da je ovo potpuno neozbiljno od jedne države koja nameće neverovatne uslove.\n,,Pozivam ih da uporede uslove u kojima oni pregledaju robu, i gde ih moje preduzeće čuva i skladišti. Izvozim za Sankt Peterburg devet godina i sa mojim kupcima se odlično poznajem, među nama je fantastično poverenje. Šta ja da radim u hladnjači sa 500 tona? Mi izvozimo svežu smrznutu robu, ne lagerujemo jagodu, trešnju, višnju ta roba ide podhlađeno za Rusiju u hladnjačama euro 5 sa dvostrukim napajanjem”, kategoričan je Krstić navode ći da je ovo nepromišljena i totalno nebulozna uredba koju je Vlada donela.\n,,Zatvoriće nam preduzeća, uništiće nas”, kaže on.\nizvoznici Ruska federacija vlada uredba\nAmira i Regina budućnost malinarstva\nSeminar o organskoj proizvodnji jagodastog voća


Sarajevo dobilo novu streljanu: Ozvaničen početak takmičarske sezone - informativa.ba\nSport Sarajevo dobilo novu streljanu: Ozvaničen početak takmičarske sezone\nSarajevo dobilo novu streljanu: Ozvaničen početak takmičarske sezone\nU Sportskoj dvorani „Novo Sarajevo“ na Grbavici danas je svečano otvorena streljana u kojoj je ozvaničen i početak takmičarske sezone, 1.kola BH lige u streljaštvu u organizaciji Streljačkog saveza BiH.\nPredsjednik Streljačkog saveza BiH Momčilo Bodiroga je podsjetio da zahvaljujući načelniku Općine Novo Sarajevo Nedžadu Koldži, streljaštvo sada ima najbolje uslove u BiH, i to sa prvim hibridnim metama.\n"Nadam se da će streljana u budućnosti biti nosilac razvoja streljačkog sporta ne samo u Sarajevu nego i u BiH", istakao je Bodiroga i dodao da će streljanu koristiti i mlađe kategorije, kako juniori tako i kadeti.\nIzrazio je nadu da će takmičari 1.kola BH lige ostvariti dobre rezultate, jer ih čeka prvenstvo Evrope koje će narednog mjeseca biti održano u Osijeku.\nNačelnik Koldžo, koji je svojevremeno bio na „vatrenoj liniji“, kazao je da je streljana napravljena sa željom i ciljem da pomogne razvoj streljačkog sporta.\nPodsjetio je da je općina Novo Sarajevo bila streljački centar Sarajeva, a Sarajevo je bilo streljački centar bivše Jugoslavije, i imalo je devet klubova.\nUkazao na važnost streljačkog sporta u BiH i ljudi koji su dali nemjerljiv doprinos poput rahmetli Kasima Durića.\nStoga je, naglasio je Koldžo, Streljana napravljena za obuku mladih, ali kriterij je bio da oprema bude na vrhunskom nivou, za održavanje međunarodnih takmičenja, i to najvišeg ranga.\n"Ono što sam ja ponio iz streljaštva je da je važno druženje, učenje, ali najvažnija stvar u streljaštvu je pobijediti samoga sebe", poručio je Koldžo.\nBodiroga i Koldžo su takmičarima iz čitave BiH poželjeli mnogo sportske sreće i kazali da imaju sve uslove za trening, dobre trenere, ali da kao i u svakom sportu, disciplina, upornost i prije svega želja, daju dobre rezultate.\nOznake: #Sarajevo #Sportskoj dvorani „Novo Sarajevo“ #Grbavica #streljana #2019\nUNSA otvara konkurs za novog rektora, prijavit će se i Rifat Škrijelj Lokalne vijesti


Dan polja soje u našoj Opštini\nKrajem septembra, u našoj Opštini je organizovana posjeta oglednim parcelama soje, u saradnji GIZ-a (Njemačka organizacija za internacionalnu saradnju), Poljoprivrednog zavoda iz Bihaća i Opštinske službe.\nS obzirom da je 2017. godina okarakterisana kao jedna od najtežih godina za poljoprivrednu proizvodnju sa aspekta vremenskih, odnosno klimatskih uslova, a i pojave nevremena sa ledom, svi usjevi na području naše Opštine su manje uspjeli, pa tako i soja.\nBez obzira na ove objektivne teškoće, koje su pratile realiziciju projektnih aktivnosti, postignut je veliki uspjeh u podizanju svijesti kod poljoprivrednih proizvođača o proizvodnji i upotrebi soje, također, podignut je nivo znanja u agrotehnici i širenju areala uzgoja soje na višim nadmorskim visinama.\nPodsjećamo da je proizvodnja soje na oglednim parcelama u našoj Opštini dio projekta „Kvalitetna soja bez GMO iz Dunavske regije“ koju provodi GIZ u Srbiji i BiH od 2014. do 2017. godine.\nU sklopu ovog projekta provedeno je niz aktivnosti u Opštini Bosanski Petrovac, kao što su: Zimska škola o uzgoju soje, sadnja 4 sorte soje na imanju dva poljoprivredna proizvođača, Fazlić Džemila iz Rašinovca i Karanović Gorana iz Vrtoča, kao i trening o uzgoju za zainteresovane poljoprivrednike.\nUnsko-sanski kanton je prepoznat kao važan region u proizvodnji ove kulture, pa su se tako pored naše Opštine navedene aktivnosti provodile i u Bihaću, Cazinu i Sanskom Mostu.


Promenama u Krivičnom zakonu, ratni zločini se mogu suditi i u odsustvu GracanicaOnline.info\nPromenama u Krivičnom zakonu, ratni zločini se mogu suditi i u odsustvu\nIako su poslanici vladajuće koalicije i s druge strane opozicija, izneli različito mišljenje u vezi ideje predsednika parlamenta Kadrija Veseljija oko osnivanja Međunarodnog tribunala, odnosno državne Komisije, pre svega zbog proceduralnih pitanja, ipak su došli do kompromisa.\nPrvo glasanje nije dobilo neophodnu podršku poslanika za usvajanje rezolucije, a pre drugog glasanja usvojena je ideja poslanika Socijaldemokratske partije Kosova Fatona Topalija za stvaranje parlamentrane komisije koja bi harmonizovala tekst rezolucije.\n„Mislim da će ovo prevazići okvire jedne partije i zato smo zainteresovani da imamo konsenzus oko ovog pitanja. Moj konkretan predlog je da skupština Kosova osnuje parlamentarnu komisiju, zatim kako bi imali osnovu teksta da harmonizujemo stavove i zatim da zajedno sednemo i harmonizujemo tekst koji će usvojiti skupštinska većina“, kazao je Topali.\nPoslanici skupštine su juče usvojili i predlog šefa poslaničke grupe Demokratskog saveza Kosova Avdulaha Hotija da se tačke dnevnog reda kao što su „Odluka o izgradnji muzeja genocida, u bivšoj fabrici cigala, Odluka o izgradnji Memorijalnog centra izgnanih kod železničke stanice i određivanje Dana genocida, unesu u tekst Rezolucije” jer, kako je obrazložio, ove tačke dnevnog reda nisu u okviru delovanja skupštine Kosova.\nU cilju harmonizovanja teksta Rezolucije, skupština je odredila članove parlamentarne komisije, poslanike iz svih poslaničkih grupa izuzev Srpske liste.\nI najzad, poslanici su sa 65 glasova usvojili izmene i dopune koda za krivične postupke, na inicijativu Aljbuljene Hadžiu, poslanice pokreta Samoopredeljenje.\nLider ove partije Aljbin Kurti je izjavio da se ovim promenama sada mogu goniti oni koji su počinili ratne zločine na Kosovu.\n„Sada imaju reč Specijalni tužioci Drita Hajdari, Valjdet Gaši i Enver Krasnići. Najzad, 20 godina od oslobođenja i naša država ima mogućnost da optuži, sudi i u odsustvu kazni ratne zločince“, napisao je Kurti na svom fejsbuk profilu.\nPredsednik parlamenta Kadri Veselji je i juče izjavio da će međunarodni tribunal za zločine Srbije na Kosovu biti osnovan i da nije ni važno ko je inicijator.\n„Važno je da se orijentišemo i glasamo sa potpunom odgovornošću u ovoj skupštini za tribunal, odnosno državnu komisiju kao fazu iniciranja međunarodnog tribunala za srpski genocid na Kosovu. To je najvažnije, jer na kraju svi smo odgovorni pred građanima“, kazao je Veselji.\nDiskutujući o osnovanju međunarodnog tribunala, Aljbin Kurti je istakao da njegovo osnivanje ide u prilog Srbiji, jer dok on ne postane fukcionalan, umreće i svedoci.\n„Da govoriš o međunarodnom tribunalu, ne znači da žuriš, već naprotiv, govori da ne žuriš. Ideja o međunarodnom tribunalu daje vremena Srbiji, daje vreme našem protivniku, dakle, u suprotnosti sa onim što proklamuje čelnik i drugi glasnogovornici PAN-a, ishitrena ideja o tribunalu daje ustvari mnogo vremena Srbiji, jer će proći puno godina dok se osnuje i započne funkcionisanje takvog tribunala. Sa ovom idejom Srbija je sigurna da i za dekadu neće ništa da je snađe“, istakao je Kurti.\nDiskusija poslanika oko osnivanja međunarodnog tribunala počela je na prošloj skupštinskoj sednici, ali su poslanici opozicije napustili salu kada se pokrenulo pitanje stvaranja državne komisije koja bi radila na osnivanju ovog tribunala.\nI poslanici pokreta Samopredeljenje i Demokratskog saveza Kosova su izneli mišljenje da je ova ideja „sprdnja sa građanima, jer takav tribunal može da osnuje samo Organizacija ujedinjenih nacija (OUN)“.\nIpak, poslanici su prethodno glasali za nacrt rezolucije za genocid, zločine protiv čovečnosti i ratne zločine počinjene na Kosovu, koju je pripremila parlamentarna „ad hok“ komisija.\nPredstavnici civilnog društva i pravni eksperti su ranije izjavili da je inicijativa za osnivanje tribinala za navodne srpske zločine na Kosovu zakasnela ideja i da su mnogo ranije mogli da se stvore uslovi za promenu krivičnog zakona Kosova, kako bi se osobama koje su eventulano počinile zločine na Kosovu moglo da sudi u odsustvu. U ovom kontekstu su isticali i da Kosovo ne može da osnuje međunarodni tribunal jer inicijativa nije u skladu sa međunarodnim zakonima i potrebna je podrška međunarodne zajednice.\nKosovoLajv- Violeta Oroši Beršaj\nKažnjavanje ratnih zločina – talac nesaradnje Srbije i Kosova\nSuđenje u odsustvu – put do serijskih optužbi protiv Srba\nU očekivanju datuma za održavanje prevremenih izbora\nFoto V. ĆUP; GračanicaOnlajn: Protest porodica kidnapovanih i nestalih lica u Gračanici\nPitanje nestalih – talac nedostatka političke volje\nPozicija i opozicija ne odustaju od različitog pristupa dijalogu\nObjavljeno 31. maja 2019. by Vladislav ĆupU kategoriji PreuzetoTagged Međunarodni tribunal, Promena u Krivičnom zakonu, ratni zločini, suđenje u odsustvu\n15. oktobra 2019., 21:19\nKonačni sporazum otvara put u evropsku porodicu


Uskoro počinje rekonstrukcija brodske prevodnice Đerdap2\nTanjug 22. marta 2022. 11:22\nNEGOTIN – Ministar građevinarstva, saobraćaja i infrastrukture Tomislav Momirović potpisao je danas u ime tog Ministrstva ugovor sa konzorcijumom „DSD Noell GmbH“ za izvodenje radova na rekonstrukciji brodske prevodnice „Đerdap 2“ kod Negotina, čija je vrednost 29 miliona evra.\nNegotin će do septembra postati jedno od najvećih gradilišta u Evropi, posebno kada je u pitanju Dunav, rekao je Momirović.\nNapomenuo je da rad ove prevodnice danas karakteriše nepouzdanost i sve veći troškovi održavanja.\n„Kao posledica toga, povećava se učestalost zatvaranja prevodnice zbog otklanjanja kvarova, a prosečno vreme čekanja za plovila je sve duže“, rekao je Momirović.\nUkoliko ne bi sproveli ovaj projekat, kaže, to bi dovelo do učestalijih zatvaranja brodske prevodnice Đerdap 2 na srpskoj strani reke, što bi stvorilo dodatni pritisak na prevodnicu na rumunskoj strani reke.\nKako je rekao, to bi onda rezultiralo daljim povećanje vremena čekanja za brodove i negativnim efektima po vodni transport na Dunavu u celoj Evropi.\nMomirović je ugovor potpisao sa predstavnikom konzorcijuma\nMinistar je naveo da smo za taj projekat iz kredita Evropske investicione banke obezbedili 60 odsot sredstava, dok se preostalih 40 odsto finansira iz CEF fonda (Connecting Europe Facility Fund).\n„Imajući u vidu odlične rezultate koje smo postigli na projektu adaptacije brodske prevodnice Đerdap 1, očekujemo da će radovi i na Đerdapu 2 biti pođednako uspešni. Koristim ovu priliku da izrazim veliku zahvalnost Vlade Srbiji Evropskoj komisiji, kao i EIB-u na razumevanju značaja ovog projekta i finansijskoj podršci za njegovu realizaciju“, rekao je Momirović.\nMinistarstvo će ugovoriti i početak radova na proširivanju kapaciteta Luke Prahovo, čiji je rad, kako kaže, od posebnog značaja za poslovanje RTB Bora i Industrije hemijskih proizvoda u Prahovu.\n„Već za nekoliko meseci ćemo krenuti i u rekonstrukciju Luke Prahovo“ dodao je ministar.\nOvaj projekat će obuhvatiti izgradnju novih skladišnih kapaciteta, zatim prvog tzv. zelenog terminala za prijem brodskog otpada, kao i rekonstrukciju kompletne infrastrukture ove luke.\nProcenjena vrednost radova na infrastrukturi je oko 27 miliona evra, pri čemu smo sredstva obezbedili iz kredita EIB-a i budžeta, rekao je Momirović.\n„Konačno, do septembra ove godine ćemo ugovoriti i početak radova na vađenju potopljene nemačke flote iz Drugog svetskog rata. Ovaj projekat omogućiće da plovni put i na ovom delu Dunava ispunjava propisane gabarita, s obzirom da potopljeni brodovi sužavaju plovni put sa propisanih 180 metara na svega 90 metara“, naveo je on.


OPŠTE RASULO U EU: Parlament rasparčale ideološke razlike, ne mogu da izaberu vođu! | Vesti Dana\nOPŠTE RASULO U EU: Parlament rasparčale ideološke razlike, ne mogu da izaberu vođu!\nmaj 29, 2019 maj 29, 2019 by\nNekada najmoćnija organizacija na tlu Evrope doživljava potpuni kolaps, a podpredsednik EU parlamenta Antonijo Tajani kaže da će uslediti pregovori o budućnosti EU. Od Amsterdama do Atine, od Švedske do Španije, nedavno održani nacionalni izbori širom Evrope ukazuju na rapidno rasparčavanje političke scene: velike partije se smanjuju, male rastu, a rasparčavanje je sada zadesilo i Evropski parlament, piše Gardijan.\nNa ovogodišnjim evropskim izborima najviše pažnje privuklo je jačanje populista sa krajnje desnice, koji su naumili da razbiju višedecenijski konsenzus između snaga desnog i levog centra i smanje uticaj EU u nastojanju da vrate moć članicama, navodi se u tekstu koji prenosi pro-EU list Gardijan.\nUpravo sa tim ciljem Mateo Salvini iz italijanske Severne lige nastoji da stvori savez sa desnim partijama, kao što su Nacionalni skup Marin le Pen u Francuskoj, Alternativa za Nemačku (AfD), Austrijska slobodarska partija, Danska narodna partija (DPP) i Partija Pravih Finaca.\nNavodni puč italijanskog potpredsednika vlade proširuje grupu već postojećih evroskeptika, dovođenjem članova iz druge dve. Ako tome pridodamo konzervativne nacionaliste i snage sa krajnje levice, čini se da tabor za „manje EU“ zauzima oko trećinu od ukupno 751 mesta u parlamentu.\nKako Gardijan ocenjuje, rad parlamenta, koji je poslednjih godina dobio značajna dodatna ovlašćenja i sada igra važnu ulogu u zakonodavnom procesu EU, nesumnjivo je postao složeniji, ali ne samo zbog jačanja populista.\nPosle Evropskih izbora 1979, parlament vode dve glavne grupe desnog centra i levog centra, što je posledica činjenice da je ogromna većina građana EU iz zemalja kojima su upravljale partije iz jedne od te dve grupe.\nSa konstantnim slabljenjem uticaja centrističkih partija širom Evrope, sada se to može reći za manje od 40 odsto evropskih glasača. U glavnim članicama poput Italije, Grčke, Poljske i Francuske, vladaju partije koje ne pripadaju ni Evropskoj narodnoj partiji (EPP), ni Socijalistama i demokratama (S&D). U skladu s tim, razumljivo je što su dve velike grupe izgubile mesta u parlamentu – prema preliminarnim rezultatima, više od 90 poslanika sve zajedno.\nOni koji su osvojili dodatna mesta jesu liberalne demokrate (oko 40, uglavnom zahvaljujući Republici u pokretu Emanuela Makrona), Zeleni (plus 20) i nacionalisti (takođe plus 30, uglavnom zahvaljujući Salvinijevoj Ligi).\nPosledica će biti nikad rasparčaniji parlament, a tabor nacionalista i evroskeptika koji se zalaže za „manju EU“ odražava tu rascepkanost na osnovu dubokih ideoloških i političkih razlika.\nPoljska nacionalistička Partija prava i pravde i desničarske socijaldemokrate nisu hteli da se priključe Salvinijevom savezu, zato što ne dele njegovu pro-rusku, navodi se u tekstu.\nKada je reč o imigraciji, Salvini se zalaže za sistem kvota koji bi obavezao članice da ravnopravnije raspodele tražioce azila među sobom, te smanje pritisak na države na jugu, koje se nalaze na udaru na istoku, i mnogi drugi odbacuju takvu šemu.\nTo znači da su slabi izgledi za ostvarivanje ubedljive većine, kakva je u prošlosti postojala u parlamentu prilikom donošenja evropskih zakona. Koalicije između grupa postaće češće, što će verovatno otežati donošenje odluka u osetljivim oblastima, kao što su budžet EU, granična kontrola i mere protiv klimatskih promena.\nPolitičke prepreke za EPP da potraži podršku od desnice u sopstvenim redovima dodatno će otežati stvari. Koalicija desnog centra i suverenističke desnice, kakva je donedavno postojala u Austriji, nezamisliva je u Briselu, između ostalog i zbog toga što bi to dovelo do rasparčavanja EPP, koja već sada ima podeljeno mišljenje o odnosu prema mađarskom lideru Viktoru Orbanu.\nPoricanje da će fragmentacija biti dobra.\nPodeljeniji Evropski parlament može da oteža i iskomplikuje proces donošenja odluka u EU – smatraju Agata Gosinska-Jakubovska i Leonard Šite iz Centra za evropske reforme, ali dodaju da bi to takođe bio blagoslov za evropsku demokratiju. Prema njihovim rečima, veća politička konkurencija na nivou EU mogla bi da podstakne interesovanje za izbore u Evropskom parlamentu, a to bi bio zdrava pojava u EU.\nLuk van Midelar, poznati holandski istoričar EU, veruje da bi „prava opozicija“, koju dovode u opasnost političari poput Salvinija i Orbana, mogla da ojača Evropski parlament.\nSve do sada skupštinu je uglavnom karakterisala želja da „depolitizuje“ diskusiju gde god je to moguće, svodeći ih na potragu za tehničkim ili proceduralnim rešenjem, što je oslabilo kredibilitet EU, ocenjuje Van Midelar.\nNasuprot tome, ozbiljnija politička debata mogla bi da ojača parlament, zato što bi „uverljivije odražavala celokupan spektar javnog mnjenja u EU“, piše Gardijan.\nTajani: Početak pregovora o budućnosti EU\nPredsednik Evropskog parlamenta Antonijo Tajani kaže da je većina grupa u Parlamentu podržala princip izbora „vodećeg kandidata“ sa evropskih izbora za mesto predsednika Evropske komisije.\nTajani kaže da će o stavu Evropskog parlamenta informisati EU lidere koji će na neformalnom samitu u Briselu razgovarati o kandidatima za vodeće pozicije u EU.\n„Naš cilj je da radimo u interesu demokratije i dobrobiti građana Evrope“, poručio je Tajani.\nPredsednici i premijeri zemalja članica EU sastaju se na večeri u Briselu kako bi nakon upravo završenih evropskih izbora razmotrili potencijalne naslednike Žana Kloda Junkera na mestu predsednika Evropske komisije, ali i kandidate za predsednika Evropskog saveta, visoke predstavnice EU za spoljnu politiku i bezbednost i predsednika Evropske centralne banke.\nPrincip tzv. „vodećih kandidata“ podrazumeva da grupa koja osvoji većinu u novom sazivu Evropskog parlamenta imenuje prvog sa svoje liste za mesto predsednik Evropske komisije. Tome se suprotstavlja grupa zemalja članica na čelu sa francuskim predsednikom Makronom, koji insistira na pravu zemalja članica koje proizilazi iz evropskog Ustava da odlučuju o vodećim mestima EU institucija.\nVodeći kandidat Evropske narodne partije, koja je osvojila najviše mesta u novom sazivu Evropskog parlamenta, Manfred Veber slovi za najjačeg kandidata za mesto predsednika Evropske komisije.\nU Evropskom parlamentu trenutno se vode pregovori grupa oko uspostavljanja koalicija neophodnih za formiranje parlamentarne većine.\nDugogodišnji koalicioni partneri Evropske narodne partije Socijaldemokrate poručile su da žele „progresivnu“ koaliciju gde ne vide mesta za politiku „održavanja stvari onakvim kakve jesu“, a za koju se, prema rečima socijaldemokrata, zalažu konzervativci EPP-a.\nOčekuje se da EU lideri večeras u Briselu razmotre stavove i imenuju svoje kandidate o čemu bi se odlučivalo na junskom samitu u Briselu.\nOdluku Evropskog saveta o novom predsedniku Evropske komisije mora da ratifikuje i Evropski parlament što se očekuje nakon inaguracije novog saziva zakazane za 2. jul.\nIzvor: Gardijan/Dnevna Gazeta/Blic


Volvo bacao automobila sa 30 metara visine - realni testovi za povećanje bezbednosti putnika (VIDEO) - Automagazin\nVolvo bacao automobila sa 30 metara visine - realni testovi za povećanje bezbednosti putnika (VIDEO)\nŠirom sveta, Volvo je poznat po svojoj angažovanosti u oblasti bezbednosti vozila. Pored istraživanja i simulacija, Volvo neretko pribegava i crash testovima u realnim uslovima...\nCilj ovog neobičnog testa Volvoa bio je da se spasilačke službe bolje pripreme za aktivnosti u vezi sa saobraćajnim nesrećama i simuliraju sile koje deluju na vozilo u najekstremnijim uslovima. Zbog toga je Volvo sa visine od 30 metara bacio nekoliko vozila.\nOvaj neobičan pristup pomogao je Volvou da simulira štetu nastalu usled jedne nezgode u vozilu koje se kreće velikom brzinom, saobraćajne nezgode nakon udarca u kamion velikim brzinom ili nesreće u kojoj vozilo prima snažan bočni udar.\nPosle ovakvih saobraćajnih nesreća, posada u vozilu je verovatno preživela teške povrede, pa je prioritet da se što pre preveze u bolnicu. U takvih situacijama važi pravilo takozvanog "zlatnog sata", koji je potreban da se putnici izvuku iz automobila i odbezu u bolnicu. Rezultati ovakvih testova bi trebalo da doprinesu upravljanju akcijama spašavanja i ubrzaju kompletan proces. Ono što je posebno dobro, jeste činjenica da će ovi rezultati biti javno dostupni svim spasilačkim službama.\nNa testovima je uništeno 10 različitih Volvo modela.